7 mesta na Balkanu koja morate posetiti - Pametnica.rs\nIako je većina nas rođena i dugo živi na ovom području prepunom bogate i pomalo nestabilne istorije i tradicije, retko ko se može pohvaliti činjenicom da je posetio sva mesta vredna pažnje na Balkanu. Ukoliko još uvek nemate plan o putešestvijima i izletima za vreme nadolazeće jeseni, mi vam predlažemo neku (a možda i sve) od 7 dobro poznatih, ali možda ne i dovoljno posećenih destinacija na Balkanu. Pogledajte i zašto:\nKotor je grad koji je najviše sačuvao autentičnost i šarm nekadašnje Mletačke republike i srednjevekovne istorije Jadranske obale. Ušuškan u Bokokotorskom zalivu, okružen planinama, prepun lenjih mačaka koje se sunčaju, starih ribara i veša koji se viori ispod svakog prozora ovaj gradić odvešće vas u drugu eru i ostaviće dubok osećaj smirenosti. Smatra se da ko jednom kroči ovaj grad, sigurno će se vratiti bar još 2 puta.\nPLITVICE – Hrvatska\nPlitvička jezera su jedno od onih mesta koja podsećaju na scenario iz neke bajke i koja zauvek ostaju u pamćenju. Osnovan 1949. godine, Plitvički Nacionalni park sa okolnim jezerima zapravo je jedan od najstarijih nacionalnih parkova u Evropi. Šetnja koja može potrajati satima ne stvara nikakav napor zbog konstantnog uzbuđenja koje možete osetiti otkrivajući svaki delić prirode koja je, uz pomoć vodopada, stvorila jedno umetničko delo vrednije od bilo kakvog antikviteta.\nPored Skoplja koje zaista vredi posetiti od kada su počeli da ga renoviraju pre nekoliko godina, Ohrid je nezaobilazna tačka na mapi Balkana. Smešten na jednom od najstarijih prirodnih jezera, ovaj gradić je jedan od najpopularnijih letovališta koja nisu na samom moru. Ako želite da uživate u svim čarima, netaknutoj prirodi i istoriji srednjeg veka, otkrivanju preko 200 endemskih vrsta riba i životinja, preporučujemo vam da izbegavate vrhunac sezone i da ovaj magični ribarski gradić posetite po završetku letnje sezone.\nBoravak u Sarajevu učiniće da saznate mnogo više o istoriji stare Jugoslavije od onog što ste mislili da znate. Kada primetite stanovnike ovoga grada kako opušteno sede u kafićima ispijajući poznatu crnu kafu iz starih džezvi, teško da ćete poverovati da je ovaj grad, i pored prelepih zdanja, pre samo dvadesetak godina pretrpeo najdužu opsadu u istoriji nakon II Svetskog Rata. Mnoge zgrade i dalje svedoče o nasilju sprovedenom tokom rata, a mi vam preporučujemo organizovane posete kako bi u potpunosti razumeli šta se zapravo događalo na području Balkana krajem prošlog veka.\nVELIKO TARNOVO – Bugarska\nJedna od najslikovitijih vožnji vozom u Evropi događa se upravo na putu između Sofije, glavnog grada Bugarske i Velikog Tarnova, istorijskog gradića na jugu. Ova dugačka padina je predivno mesto za među-odmor od 24 sata gde možete obilaziti ruševine nekadašnje tvrđave Drugog Bugarskog Carstva. Veliko Tarnovo bilo je glavni grad Bugarske sve do opsade Turaka, a danas je to jedan od retkih gradova čija populacija u poslednje dve decenije, konstantno raste.\nSever Slovenije neki i dalje smatraju prirodnim draguljem Balkana. Kristalno plavo jezero Bled je mesto gde se možete kupati, iznajmiti brod, roniti, veslati ili jednostavno uživati u prelepim panoramama duž obale. Jezero okružuje Blejski Otok, ostrvo hodočašća sa crkvom posvećenom uspenju bogorodice. Tamo se venčanja često održavaju jer se smatra srećom ako mladoženja poželi želju unutar crkve. Ovo mesto idealno je za romantičan odmor i beg od “spoljnog sveta”.\nUkoliko ne posedujete tonu skepticizma i briga zbog zemlje poznate po ratu, trgovini organa i ljudi i shvatite da je ovo područje do skoro bilo centar pravoslavne istorije Balkana, usudite se da posetite ovo mesto dok nije zbrisano i to malo ostataka nekadašnjih tvorevina tradicije i pravoslavlja. U Prizrenu je tokom avgusta rezervisano 9 dana za Festival Dokumentarnog i Kratkometražnog Filma koji je visoko rangiran u svetu, a centar grada pretvara se u masivnu zabavu za vreme trajanja festivala.\nletovanje putovanje leto putovanja izlet vikend


SZO: Novi soj korone u Danskoj, Holandiji, Australiji\nTanjug 20. decembra 2020. 16:10\nŽENEVA – Novi soj korona virusa, koji se pojavio u jugoistočnoj Engleskoj, pronađen je u Danskoj, Holandiji i Australiji, saopštila je danas tehnička direktorka Svetske zdravstvene organizacije, Marija van Kerkhove.\n„Nova vrsta korone se pojavila u Danskoj, Holandiji, a bio je jedan slučaj i Australiji, ali se tamo nije širio dalje“, rekla je Van Kerkhove za BBC, a preneo CNN.\nUpitana da odgovori da li je novji soj došao iz jugoistočne Engleske, odgovorila je potvrdno:\n„Da. Prema informacijama koje Engleska deli sa nama, novi soj je došao ili sa jugoistoka Engleske ili iz Londona“.\nOna je dodala da je Velika Britanija utvrdila postojanje novog soja virusa „još u septembru, koji je i tada cirkulisao jugoistokom Engleske“\n„Zabrinuti smo zbog širenja virusa i zbog činjenice da ima mnogo mutacija. Svesni smo da novi soj ne izaziva teže slučajeve prema preliminarnim rezultatima, međutim, studije su u toku i tek ćemo videti rezultate“, kazala je ona.\n„Što duže se ova vrsta širi, ima veću mogućnost da se promeni. Stvarno moramo da učinimo sve da ga zaustavimo“, zaključila je predstavnica SZO.


Đurić štiti Granta, "čika - Crni" u zasedi? - Sportske.net\nĐurić štiti Granta, "čika - Crni" u zasedi?\nPredsednik Partizana odbacio tvrdnje da će Avram Grant biti smenjen, u javnosti kruži priča da je većina uprave za povratak Vladimira Vermezovima, u paketu sa Ljubišom Tumbakovićem kao direktorom.\nPartizan je opet tema, ali malo ko priča o tituli, na naslovnim stranama su informacije vezane za sudbinu Avrama Granta.\n"Izgleda da je kup važniji nego titula", rekao je "Sportu" ironično Dragan Đurić aludirajući na nezadovoljstvo kluba tretmanom u medijima.\nUz poruku da će Partizan biti prvak i naredne sezone jer je prosto najbolji, on je priče o smeni Avrama Granta nazvao zlonamernim.\n"To su dezinformacije, kao i priče o visini plate našeg trenera. On ima tek malo veća primanja od Stanojevića i ugovor na 18 meseci. Ovde mediji omalovažavaju čoveka koji je vodio tim u finalu Lige šampiona", smatra Đurić.\nPoručio je da je prošlo vreme JUL - a, koji je silom želeo da nametne prvaka, a osvrnuo se i na Zvezdine "privilegije" kada je državni novac u pitanju.\n"Mi nemamo takvu pomoć, ali uspevamo da budemo jaki i ubedljivi", dodao je prvi čovek crno - belih.\nNa kraju je najavio i kadrovska osveženja u sportskom sektoru, ali javnost insistira da se sprema promena trenera.\n"Sportski žurnal" piše da je prvi pik Vladimir Vermezović koji je nedavno završio saradnju sa Kajzer Čifsima, a ostao je u sećanju kao trener koji je uspeo da prezimi u Evropi i stigne do osmine finala kupa UEFA, ali i kao čovek koji je sedeo na klupi u onoj čuvenoj utakmici protiv Artmedije.\nUz Vermezovića na klupi, u klub bi se kao sportski direktor vratio Ljubiša Tumbaković. On nije svojevremeno imao puno lepih reči na račun uprave, ali je sa druge strane Partizan skoro podržao njegovu kandidaturu za mesto selektora.\nOstaje u sećanju i izjava razočaranog Vermezovića da više nikada neće raditi u srpskom fudbalu, ali teško je verovati da bi odbio svoj klub.\nU svakom slučaju do kraja šampionata su dve nedelje, videćemo rasplet, tim pre što se najavljuju i promene u rukovodećem kadru i čak dovode u vezu sa izbornom matematikom.\n"Te priče lansiraju ljudi koji su oterani iz kluba i o kojima je bilo reči na skupštini", dodao je Đurić.


Pametna boja može da smanji troškove monitoringa konstrukcija - Gradjevinarstvo.rs\nTrenutni monitoring velikih struktura poput mostova, vetroturbina i rudnika se uglavnom oslanja na vizuelnu inspekciju koja oduzima vreme i pri kojoj se koriste specijalni instrumenti i oprema. U prevodu: to je skupo. Ali, ako se oštećenja mogu otkriti pre nego što dođe do bilo kakve štete konstrukcije, troškovi održavanja se mogu značajno smanjiti i bezbednost se može povećati.\nIstraživači sa Univerziteta Stratklajd (Strathclyde University) iz Glazgova rešavaju ovaj problem sa pametnom bojom za koju oni tvrde da detektuje ne samo mikroskopske greške pre nego što dođe do konstruktivnih oštećenja, već to radi po ceni od samo jednog procenta postojećih, široko rasprostranjenih metoda inspekcije.\nPoput drugih tehnologija monitoringa konstrukcija o kojima smo pisali, kao što su bežični senzori, samopopravljajući senzori i nanokompozitni materijali, pametna boja omogućava kontinuirano praćenje objekata bez potrebe za skupim inspekcijama.\nOsnovni materijal koji se koristi za pravljenje boje je leteći pepeo – stvara se sagorevanjem i on je reciklirani otpadni materijal koji se proizvodi sagorevanjem uglja. Meša se sa izuzetno poravnatim ugljeničnim nanocevima, i formira boju koja može da se nanese na bilo koju površinu. Nakon nanošenja, u boju se ugrađuju elektrode koje mogu da detektuju strukturalnu štetu mnogo pre nego što ona postane očigledna ili pre nego što dođe do urušenja.\nOve elektrode se uparuju sa bežičnim komunikacionim čvorovima koji takođe imaju mogućnost sakupljanja energije i komunikacione sposobnosti koje im omogućuju da funkcionišu i da daljinski šalju upozorenja onda kada se otkrije oštećenje konstrukcije.\nPored toga što je u stanju da kontinuirano nadgleda celu površinu strukture, istraživači kažu da boja ima osobine nalik cementu koje je čine idealnom za primenu u teškim uslovima.\n„Trenutna tehnologija je ograničena na praćenje određenih oblasti konstrukcije u svakom trenutku, međutim, pametna boja pokriva celu strukturu što je posebno korisno kako bi se povećala mogućnost sprečavanja značajnih šteta i gubitaka ljudskih života“, kaže dr Mohamed Safi (Mohamed Saafi), profesor na Građevinskom fakultetu Univerziteta Stratklajd. „Osobine letećeg pepela daju boji izdržljivost koja joj dozvoljava da bude korišćena u bilo kom okruženju, što je ogromna prednost u oblastima gde vremenski uslovi čine bezbednosni monitoring struktura posebno teškim.“\nAli niska cena pametne boje, koju istraživači procenjuju na samo jedan procenat postojećih široko korišćenih alternativnih metoda inspekcija, jeste potencijalno najveća prodajna prednost pametne boje za ministarstva koja oskudevaju u novcu.\n„Ne postoje ograničenja gde ona može biti korišćena i njena jeftina priroda joj daje značajnu prednost u odnosu na trenutne opcije dostupne u industriji“, kaže dr Safi. „Proces izrade i primene boje joj takođe daje prednost jer ne zahteva stručnost i sam proces monitoringa je jednostavan.“\nIstraživanje je sprovedeno na Univerzitetu Stratklajd, pod vođstvom dr Safija i Dejvida Mekgahona (David McGahon), koji je inicirao ovaj rad kao deo svog projekta za doktorske studije. Oni su već izvršili testove na prototipu gde su dobili pozitivne rezultate i sada se nadaju prilici da prikažu efikasnost pametne boje na velikoj strukturi.\nIntegrisani informacioni sistemi za zgrade


Sajam naoružanja i vojne opreme 2017\n„Partner“ – Međunarodni sajam naoružanja i vojne opreme, održaće se na Beogradskom sajmu u periodu 27-30 juna, uz do sada najveći broj stranih izlagača i nekoliko svetskih premijera proizvoda domaće namenske industrije.\nTakođe, veoma važna i neizostavna karika kako u projektovanju i razvoju ovih kompleksnih proizvoda, tako i u organizaciji poslovnih procesa, su namenska industrijska rešenja koja će kompanija CADCAM Data u saradnji sa kompanijom Yugoimport SDPR predstaviti svim postojećim i potencijalnim dobavljačima odbrambene industrije.\nKompanija CADCAM Data u saradnji sa Yugoimport SDPR Vas poziva da 28. i 29. juna, sa početkom u 11 h, prisustvujete predavanjima u sali za prezentacije u parteru hale IV, gde ćemo Vam predstaviti rešenja za unapređenje poslovnih procesa u odbrambenoj industriji.\nRaspored prezentacija u sali u parteru hale IV:\n28.06.2017. - sa početkom u 11 h - „Brža i efikasnija realizacija istraživačko-razvojnih projekata, unapređenje tehnoloških i proizvodnih procesa odbrambene industrije Srbije pomoću revolucionarne 3DEXPERIENCE platforme\n29.06.2017. - sa početkom u 11 h - „Brža i efikasnija realizacija istraživačko-razvojnih projekata u odbrambenoj industriji Srbije, uz značajne uštede primenom realističnih simulacija“\nSvi zainteresovani će imati priliku da isprobaju uređaj za virtuelnu realnost. Virtuelna realnost (VR) je termin koji se koristi za računarski generisana 3D okruženja koja omogućavaju korisniku da pristupi i bude u interakciji sa virtuelnim 3D objektima.\nNa Sajmu Partner 2017, možete da budete u interakciji sa 3D modelima proizvoda iz Vazduhoplovne i odbrambene industrije, da u razmeri 1:1 ili većoj pregledate sve delove sklopova i virtuelno izvršite inspekciju međusobnog položaja komponenti.\nTakođe, ukoliko želite da se konsultujete sa našim timom, ili saznate više o našim softverskim rešenjima CATIA, ENOVIA, DELMIA, SIMULIA, ili platformi 3DEXPERIENCE, pozivamo vas da nas posetite, biće nam zadovoljstvo da vas ugostimo.\nSajamska manifestacija traje od 27. do 30. juna, na Beogradskom sajmu. Dobro došli u halu 4, na štand 4049.\nNapomena: Sajam će za građanstvo biti otvoren 30. juna od 10 do 19 časova. Više informacija o Sajmu Partner, možete pronaći na zvaničnoj prezentaciji Ministarstva odbrane Republike Srbije


Premijer Slovenije, Janez Janša danas je, zajedno sa ministrom spoljnih poslova Anže Logarom, ministrom privrede Zdravkom Počivalšekom, ministrom unutrašnjih poslova Alešom Hojsom, ministrom kulture Vaskom Simonitijem i ministrom zdravlja Janezom Poklukarom, imao virtuelni sastanak sa predsednikom Evropskog parlamenta Davidom Sassolijem i liderima političkih grupa Evropskog parlamenta. Nakon sastanka, predsednik Evropskog parlamenta i premijer Janša dali su zajedničku izjavu za medije.\nKako je saopšteno iz Vlade, Janša je zahvalio svima na vrlo konstruktivnoj diskusiji između ministara i lidera političkih grupa Evropskog parlamenta o prioritetima slovenačkog predsedavanja Savetom EU u drugoj polovini godine. „Prema Lisabonskom ugovoru, Evropski parlament je izuzetno važna, izvorno demokratska institucija EU i svaki napredak se može postići samo bliskom saradnjom, pa računamo na blisku saradnju Saveta i Evropskog parlamenta i na činjenicu da će ova saradnja biti barem jednako dobra kao 2008. godine, kada je Slovenija bila prva nova država članica EU koja je u to vreme predvodila Savet EU i Evropski savet“, rekao je premijer dodajući da prema Lisabonskom ugovoru, uloga Evropskog parlamenta je još važnija i samim tim posvećenost Slovenije da ova saradnja postane žarište procedura u drugoj polovini 2021. godine.\nKljučna tema današnjeg sastanka bila je otpornost i oporavak EU. “Srećni smo što vidimo svetlo na kraju tunela nakon više od godinu dana epidemije i oporavak je pred nama. Međutim, ovo takođe mora biti vreme postizanja veće otpornosti EU u slučaju sličnih kriza, a Slovenija je odlučna da ovo učini prioritetom tokom svog predsedavanja, jer su sećanja još uvek sveža i zato što je lakše napredovati u takvim uslovima“, rekao je Janša. Dodao je da je to takođe neophodno kako bi EU bila otpornija i kako bi Slovenija postigla stratešku autonomiju EU u pogledu svih kritičnih pitanja, gde su mnogi nedostaci izašli na videlo u poslednjih godinu i po dana. “Računamo na to da će Evropska komisija u narednim nedeljama što pre odobriti nacionalne planove oporavka”, rekao je Janša, dodajući da je zajednički veliki uspeh sporazum o EU sledeće generacije i neophodni resursi. Prema Janšinim rečima, najnovije prognoze makroekonomskih pokazatelja na nivou EU povoljnije su od prošlogodišnjih jesenjih prognoza, pa „očekujemo da će biti moguće obezbediti oporavak u drugoj polovini ove i naredne godine kako bi se nadoknadili prošlogodišnji gubici“.\n“Što se tiče upravljanja krizama i priprema za poboljšanje otpornosti EU, takođe radimo na sajber otpornosti EU zajedno sa prethodnim nemačkim i portugalskim predsedništvima. Skoro nedeljno smo na meti pojedinačnih kibernetičkih napada i naš cilj je da se u najvećoj mogućoj meri obezbedi da Evropa izgradi sopstvene odbrambene sposobnosti protiv kibernetičkih napada, i simetričnih i asimetričnih“, dodao je premijer.\nJedan od događaja koji će biti održan tokom slovenačkog predsedavanja Savetom EU je Konferencija o budućnosti Evrope, koja je važna jer dolazi u post-epidemijskom periodu, u vreme oporavka i napora za veću otpornost, nakon Bregzita i u vreme mnogih turbulencija koje su Evropljani iskusili tokom protekle decenije i po. „Ova debata mora biti otvorena i svi moraju biti u mogućnosti da učestvuju“, rekao je Janez Janša, dodajući da istraživanja pokazuju veliku zainteresovanost ljudi za učešće u ovoj raspravi. “Interes za učešće izrazile su i dve trećine naših građana, a Slovenija će nastojati da svima otvori prostor za diskusiju”, rekao je premijer, najavljujući da će ovo biti centralna tema Strateškog foruma Bled početkom septembra, gde se očekuju različiti učesnici iz različitih evropskih institucija. „Takođe razgovaramo o učešću predsedavajućih parlamentarnih grupa iz Evropskog parlamenta na ovom forumu“, dodao je on.\nTeme današnjeg razgovora sa predsedavajućim političkih grupa Evropskog parlamenta uključivale su i evropski način života i poštovanje vladavine zakona. „Vladavina zakona nije vladavina proizvoljne politike, niti je stvar selektivne pravde i različitih kriterijuma; umesto toga, pretpostavlja jednaka pravila za sve i jednak tretman svih država članica EU prema odredbama Lisabonskog sporazuma. U tom kontekstu, može se postići određeni napredak, kako u pojedinim državama članicama, tako i u EU u celini“, naglasio je premijer.\nDalje, govorio je o slobodi govora i izražavanja pojedinca, što je suštinski gradivni element demokratskih procesa u državama članicama i u Evropskoj uniji, kao i u svim pravnim postupcima. „Ovu slobodu govora ne mogu ograničiti nikakve veće slobode ili interesi koji su izmišljeni u totalitarnim režimima i u situaciji kakvu danas vidimo u Belorusiji“, naglasio je Janša. Takođe je istakao da Slovenija predlaže osnivanje Evropskog instituta za ustavno pravo. „Kad se suoči sa dilemom, EU obično pošalje Venecijansku komisiju, koja je institucija Saveta Evrope. Potrebna nam je naša slična institucija i jedan od naših predloga je usmeren na to“, rekao je premijer. Dodao je da je na sastanku spomenuta i situacija u Belorusiji. „Svi koji su žrtve represivnog režima u Belorusiji zaslužuju ne samo našu solidarnost i podršku, već i pomoć i mere preduzete na poslednjem samitu EU. Ove mere treba nadograditi u budućnosti, a u njihovom srcu moraju biti naši napori za sigurnost, ljudska prava i poštovanje političkih sloboda, uključujući one političkih zatvorenika u Belorusiji“, rekao je premijer.\n„Naš cilj je Evropa, cela, slobodna i u miru sa sobom, i Evropa sposobna da proširi ovo područje slobode visokih standarda ljudskih prava i osnovnih sloboda na svoje susedstvo“, zaključio je Janša./ibna


Hocu.ba Ona je sa 17 godina znala šta hoće i napravila je svoj biznis – Hocu.ba\nOna je sa 17 godina znala šta hoće i napravila je svoj biznis\nJana Stojanović iz Niša sa 17 godina shvatila je da želi da se bavi privatnim poslom i počela je da radi na ostvarenju svojih planova uz pomoć porodice, iako o poslastičarskom poslu nije znala mnogo. Četvrtu godinu srednje škole završila je vanredno, pohađala je pravni fakultet, ali nakon samo šest meseci shvatila da to nije za nju i upisala u Sofiji HRC kulinarsku akademiju.\n“Vreme provedeno tamo bio je veoma lep period mog života. Prvi put sam srela dosta mladih ljudi sa nekim ciljem u životu, koji su tu došli da bi radili ono što vole, a ne da bi završili fakultet i uzeli diplomu”, objasnila je Jana.\nOsnovala je firmu “Slatki svet” 2012. godine i počela ručno da pravi kolače, torte, čokoladne praline.\nSajam poslastičarstva u Riminiju za nju je bio prelomna tačka, jer je nakon posete tom sajmu počela potragu za opremom za izradu sladoleda. Italijanska oprema je bila prilično skupa pa je preko interneta pronašla jednu kinesku firmu i naručila daleko jeftiniju opremu.\n“Upustili smo se u veliki rizik naručujući opremu na taj način, međutim mašine su se pokazale prilično dobro i sa njima još uvek radimo”, rekla je Jana.\nOna navodi da je ukupna inivesticija u njenu firmu, zajedno sa adaptacijom prostora koštala između 60.000 i 70.000 evra.\nNajveći problem na početku rada bilo je to što nije dobro poznavala posao kao i manjak kontakata sa ljudima iz branše.\nMeđutim, bez ikakvih predrasuda, uhvatila se u koštac sa izazovima posla, prihvatila je sve novine koje je nosio i učeći kroz svakodnevni rad samo nakon šest meseci počela je da pravi kolače i torte.\n“Principi mog poslovanja jesu održavanje konstantnog kvaliteta i rad u malim serijama. Nije mi cilj da prihvatim velike porudžbine zbog kojih bi kvalitet proizvoda koje pravimo morao da trpi. Takođe, rad velikih količina bi mogao da uguši kreativnost”, smatra Jana.\nOna kaže da neprestano menja recepture, traga za novim ukusima i kombinacijama.\nFirma koju vodi nikada se, kako kaže, nije previše obazirala na trenutne uslove poslovanja, već je uvek pokušavala da sagleda stvari unapred i da se trudi da gradi posao za vremena koja dolaze.\n“Privatan posao jeste težak i jako naporan. Zahteva puno rada i odricanja. Ne postoje vikendi, godišnji odmori I bolovanja. Ali, sa druge strane, daje neverovatnu satisfakciju. To je jedini način poslovanja u kome sve zavisi od vas”, smatra ova mlada poslovna devojka.\nOna je mišljenja da mladi ljudi imaju strah da započnu privatni posao, ali im poručuje da se kroz rad prevaziđe strah od donošenja odluka.\nPrema njenom mišljenju, uspešnog preduzetnika ne definišu greške koje je napravio, jer njih će uvek biti, već ga uspešnim čini to što je sposoban da posle svakog pada ustane i nastavi dalje.\n“Nije poenta izbeći greške. Greške ćemo uvek da pravimo. Moj cilj je da naporno radim ono što volim i nikada ne bih krenula drugim putem”, poručila je Jana.\nAutor Admin Jana Stojanović poduzetništvo poruka\n« Nakon studija u drugim gradovima: Dvije Trebinjke znanje će dati rodnom gradu\nH:ART projekat: Još jedan sarajevski haustor pretvoren u javnu galeriju »


OBAMA: Izručenje Snoudena rešavati pravnim kanalima - Društvo - Dnevni list Danas\nPočetna » Društvo » OBAMA: Izručenje Snoudena rešavati pravnim kanalima\nBeta - AP27.06.2013. 19:15\nPitanje hapšenja bivšeg službenika američke Nacionalne službe bezbednosti Edvarda Snoudena treba rešavati uobičajenim pravnim putevima, izjavio je juče predsednik SAD Barak Obama.\nObama je rekao da neće slati vojne avione kako bi uhvatili 29-godišnjeg Snoudena, odbacujući navode da bi SAD mogle da pošalju vazduhoplovne snage da prinude na sletanje avion kojim bi Snouden iz Moskve otišao u drugu zemlju. Američki predsednik je, takođe, rekao da nije lično zvao lidere Rusije ni Kine i da, kako je dodao, ne bi trebalo da mora to da radi.\nHapšenje kriminalca, dodao je, pitanje je koje treba da bude rešeno rutinskim pravnim kanalima. Snouden, koji je obelodanio detalje američkog programa nadzora komunikacija širom sveta, još se nalazi u tranzitnoj zoni na moskovskom aerodromu. On je u Moskvu doputovao iz Hong Konga, a odatle bi, prema neimenovanim izvorima iz ruskih specijalnih službi, trebalo da odleti najpre na Kubu, a potom u Ekvador gde je tražio azil.\nObama je tokom posete Senegalu rekao da činjenica da je Snouden došao do tajnih dokumenata pokazuje znatnu ranjivost Nacionalne bezbednosne agencije i da je naneta šteta to što su otkriveni programi za nadzor telefonskih i internet komunikacija.


BiH – najkorumpiranija zemlja na svijetu\nRaskrinkano u: Kako se proširila dezinformacija o istraživanju korupcije u BiH\nSARAJEVO – BiH je najkorumpiranija zemlja u svijetu, podaci su američke agencije “Galup” dobijeni na osnovu istraživanja javnog mnjenja.\nNa reprezentativnom uzorku u svakoj zemlji koja je obuhvaćena istraživanjem građanima je postavljano isto pitanje o prisustvu korupcije, a u BiH je čak 94,6 odsto ispitanih odgovorilo da je ova negativna pojava široko rasprostranjena i da utiče na sve sfere života.\nOvakav postotak potvrdnih odgovora ujedno je i najveći na svijetu, a isti rezultat zabilježen je u Moldaviji, prenosi “Dnevni avaz”.\nAnalitičar u oblasti bezbjednosti Denis Hadžović smatra da je ovakav postotak potvrdnih odgovora o prisustvu korupcije u BiH definitivno znak za uzbunu.\nNapominjući da ovi podaci ukazuju na to da se situacija pogoršava, Hadžović je upozorio da je zabrinjavajuće to što se korupcija veže za organizovani kriminal koji predstavlja ozbiljnu prijetnju za društvo i ekonomiju.\n“S obzirom na to da je izabranim predstavnicima građana dozvoljeno da upravljaju budžetskim novcem, onda je jasno odakle dolazi korupcija”, kaže Hadžović.\nKada je riječ o državama u Evropi, može se zaključiti da je problem korupcije u 2017. bio gori nego godinu ranije. Među 20 najkorumpiranijih zemalja na svijetu su i neke članice EU, kao što su Bugarska, Rumunija i Mađarska.\nČlanak indeksiran 27. 03. 2018 Zadnji put osvježen prije 2 godine


izvor: agencije foto: 18.01.2018.\nOliver Ivanović, lider Građanske inicijative „Sloboda Demokratija Pravda“ (SDP), na koga je 16. januara pod još uvek nerazjašnjenim okolnostima izvršen atentat u Severnoj Mitrovici, sahranjen je u četvrtak na Novom groblju u Beogradu. Od Ivanovića su se oprostili porodica i prijatelji, članovi Vlade Srbije i lideri većeg dela opozicije, te mnogobrojni građani.\nPovorka od više hiljada građana ispratila je kovčeg sa telom Olivera Ivanovića od Crkve svetkog Nikole, gde je vladika raško-prizrenski Teodosije održao opelo, do grobnog mesta u Aleji zaslužnih građana.\nVladika Teodosije je na ispraćaju Olivera Ivanovića rekao da je za njega Kosovo bilo više od teritorije i politike, te da je Ivanović mislio kako da se unapredi život običnog čoveka.\n„Oliver se celog života borio za pravdu i slobodu svoga naroda na Kosovu i Metohiji i grada u kojem je živeo. Svojom žrtvom za pravdu i istinu ovih dana je okupio toliko ljudi širom naše zemlje oko njegove životne želje i vizije – da Srbi ostanu na svojim vekovnim ognjištima“g, rekao je vladika raško-prizrenski Teodosije.\nSahrani prisustvuje i patrijarh Srpske pravoslavne crkve (SPC) Irinej, zvaničnici Vlade Srbije, kao i lideri opozicije, te veliki broj građana koji su došli da odaju poštu lideru kosovskih Srba.\nDelegaciju Vlade Srbije na sahrani predvodi premijerka Ana Brnabić i direktor vladine Kancelarije za Kosovo i Metohiju Marko Đurić. Ispraćaju Olivera Ivanovića prisustvuju ministar inostranih poslova Ivica Dačić i ministar odbrane Aleksandar Vulin. Na sahrani je i načelnik Generalštaba Vojske Srbije Ljubiša Diković.\nNa Novom groblju je i bivši predsednik Srbije Tomislav Nikolić. On je izjavio saučešće supruzi Olivera Ivanovića, Mileni Popović Ivanović. Među okupljenima su i lider Srpskog pokreta obnove Vuk Drašković, premijer Srbije iz vremena režima Slobodana Miloševića Nikola Šainović, bivši ministar za Kosovo u Vladi Srbije Goran Bogdanović.\nMinistri u Vladi Srbije Rasim Ljajić i Nenad Popović izjavili su saučešće porodici Olivera Ivanovića na Novom groblju. Iz Zagreba je stigao poslanik srpske nacionalne manjine u Saboru Hrvatske Milorad Pupovac.\nMeđu okupljenima koji su odali poštu Oliveru Ivanoviću su i predsednica nevladine organizacije Evropski pokret Srba i bivša narodna poslanica Rada Trajković, lider Demokratske stranke Dragan Šutanovac sa članovima DS Zoranom Lutovcem Nadom Kolundžijom, te lider Nove stranke Zoran Živković. Na sahranu Olivera Ivanovića nešto pre podneva stigao je i lider Pokreta slobodnih građana (PSG) Saša Janković.\nSahrani prisustvuje i bivši predsednik Srbije i prvi čovek Socijaldemokratske stranke Boris Tadić te lider Pokreta „Dosta je bilo“gSaša Radulović.\nPrema saznanjima agencije Tanjug, predsednik Srbije Aleksandar Vučić odaće poštu Oliveru Ivanoviću polaganjem venca na mestu njegovog ubistva, u Severnoj Mitrovii, tokom dvodnevnog boravka na Kosovu ovog vikenda.\nTokom prepodneva porodica, prijatelji i građani su u kapeli na Novom groblju odali počast nekadašnjem lideru kosovskih Srba.\nKovčeg sa posmrtnim ostacima Olivera Ivanovića prebačen je u sredu oko 18.00 iz Severne Mitrovice u Beograd, nakon što je više hiljada Mitrovčana ispratilo Ivanovića.\nZa sada je poznato da je jedan od najznačajnijih lidera Srba sa Kosova ubijen u jutarnjim satima sa šest metaka iz pištolja „duga devetka“g. Vozilo marke „opel astra“g iz kojeg se veruje da su pucali napadači pronađeno je zapaljeno.\nKosovska policija ponudila je 10.000 evra kao nagradu za informaciju o ovom zločinu.\nPredsednik Srbije Aleksandar Vučić okarakterisao je Ivanovićevo ubistvo kao teroristički akt. Premijerka Srbije Ana Brnabić je u intervjuu za Radio Slobodna Evropanajavilada će Srbija, ukoliko joj ne bude dozvoljeno da učestvuje u istrazi o ubistvu, pokrenuti sopstvenu istragu,\nIvanovićevo ubistvo naišlo je na brojne osude od kosovske i srpske vlade, do međunarodnih institucija prisutnih na Kosovu, do evropskih zvaničnika.


Marketing i menadžment radionice u Smart Kolektivu – Smart kolektiv\nMarketing i menadžment radionice u Smart Kolektivu\nHome|Aktuelnosti|Marketing i menadžment radionice u Smart Kolektivu\nadmin2020-08-24T10:50:48+00:0022 марта, 2018|\nBeograd, 22. mart 2018. – Predstavnici 5 socijalnih preduzeća bili su učesnici na dve radionice u Smart kolektivu, u okviru projekta Ideja za bolje sutra.\nTokom radionice o marketingu učesnici su prošli kroz različite interaktivne formate koji su socijalnim preduzetnicima pružili veštine o tome kako testirati svoj proizvod, razviti marketinške strategije i pregovarati sa klijentima. Druga radionica bila je organizovana oko teme menadžmenta i ticala se uspostavljanja efektne unutrašnje organizacije, razvoja tima I liderstva.\nTreninzi se organizuju u sklopu projekta Ideja za bolje sutra, koju realizuju Unicredit banka, Uncredit fondacija, Fondacija Ana i Vlade Divac i Smart kolektiv. Program mentorstva takođe podržava Razvojni evropski fond za jugoistočnu Evropu (EFSE DF).


RT: Nekoliko raketa pogodilo aerodrom u Kandaharu, dok se napadi Talibana nastavljaju\nNajmanje tri rakete lansirane su u nedelju prema međunarodnom aerodromu Ahmad Šah Baba, pri čemu su dva projektila pogodila pistu, rekao je direktor aerodroma Masoud Paštun.\nSvi letovi su otkazani, ali se očekuje da će biti nastavljeni kasnije tokom dana, dok se pista popravlja, rekao je zvaničnik.\nPortparol talibana Zabihulah Mudžahid rekao je za Rojters da je aerodrom bio meta jer se koristi za izvođenje vazdušnih napada na militante.\nGul Ahmad Kamin, poslanik u Kandaharu, rekao je da je grad u ozbiljnoj opasnosti da padne u ruke Talibana, i da će, ako se to dogodi, u njihove ruke pasti i pet do šest drugih provincija u regionu. Kamin je dodao da su Talibani hteli da Kandahar pretvore u svoju privremenu prestonicu.\nGrad ima važno simbolično značenje za Talibane, jer je u provinciji Kandahar stovrena islamistička grupa.\nNapad je izveden u trenutku kada su Talibani pokrenuli ofanzivu na Kandahar, glavni grad istoimene južne provincije, kao i na dve druge provincijske prestonice, Heratu na zapadu i Laškar Gaha na jugu.\nAvganistanski mediji su u petak objavili da su letovi otkazani na aerodromu Herat, te da su dva službenika u gradskoj administraciji UN-a ubijena tokom žestokih borbi između militanata i vladinih snaga.\nNapadi Talibana se pojačavaju, jer se očekuje da će SAD u potpunosti povući svoje borbene trupe iz zemlje do kraja ovog meseca, a mnogi saveznici Vašingtona već su povukli svoje posljednje preostale snage iz Afganistana ranije ove godine.\nPentagon je ove nedelje pojačao vazdušne napade na militante i obećao da će nastaviti da podržava afganistansku vladu i nakon isteka roka za povlačenje 31. avgusta.\nSAD su napale Avganistan 2001. godine, nakon terorističkih napada 11. septembra na Svetski trgovinski centar u Njujorku. Međutim, okupacija na kraju nije uspela da donese mir i stabilnost, a borba protiv Talibana i drugih militanata odužila se na gotovo dve decenije.\nfoto: © REUTERS/Danish Siddiqui / RT/ vostok.rs


Mojsilović za RTS: Vežba 'Vek pobednika' sa puno simbolike\nIzvor: RTS, 03.Nov.2018, 21:37\nMojsilović za RTS: Vežba "Vek pobednika" sa puno simbolike\nSrbija će 100-godišnjicu pobede obeležiti i velikom vojnom vežbom "Vek pobednika" narednog vikenda na desetak lokacija. Oko 8.000 pripadnika Vojske Srbije sa 645 borbenih sistema trebalo bi da pokažu spremnost da odgovore na svaku pretnju i sposobnost da zaštite teritorijalni integritet i suverenitet zemlje.\nVežba je će biti održana od 8. do 11. novembra i jedna je od najvećih u regionu, rekao >> Pročitaj celu vest na sajtu RTS << je načelnik Generalštaba Vojske Srbije, general potpukovnik Milan Mojsilović.\nGostujući u Dnevniku RTS-a, Mojsilović je naveo da u subotu 10. novembra vežba doživljava svoju kulminaciju u delu koji se odnosi na vežbovne aktivnosti i da je najbitnije da se izvodi bojevo gađanje.\nReč je o "lazaru", samohodnim haubicama "nora", PVO sistemu PASARS-16, malom i velikom "milošu", a biće i novih čamaca i veliki broj pešadijskog i streljačkog naoružanja, optoelektronskih sklopova i zaštitne balističke opreme.\n"Hiljadu i petsto vojnika je rang veličine ukupne Vojske Crne Gore", objasnio je Mojsilović.\nDanas su u Novom Sadu uručeni ključevi 12 stanova aktivnim i penzionisanim pripadnicima Ministarstva odbrane i Vojske Srbije.\nMojsilović je rekao da se radi na unapređenju uslova rada i uslova života svih pripadnika Vojske Srbije.\n"To je jedan kontinuiran proces, stambeno zbrinjavane ne samo pripadnika VS, već i pripadnika sistema bezbednosti što gledamo da se u skorije vreme realizuje", rekao je Mojsilović.\nIstakao je podršku državnog vrha i predsednika Republike za ono što Vojska radi i što treba da bude u budućnosti.\nSrbija će stogodišnjicu pobede u Prvom svetskom ratu obeležiti velikom vojnom vežbom "Vek pobednika" narednog vikenda na desetak lokacija širom zemlje Srbija će stogodišnjicu pobede u Prvom svetskom ratu obeležiti velikom vojnom vežbom "Vek pobednika" narednog vikenda na...


Napao posadu aviona, oštetio letjelicu, poslali ga na testiranje\n12. 01. 2022 20:14\nMAJAMI - Jedan putnik ušao je juče u pilotsku kabinu aviona kompanije Amerikan Erlajs tokom ukrcavanja na letu iz Hondurasa za Majami i oštetio je letjelicu prije nego što je uhapšen.\n07. 12. 2021 11:38\nSlovenija je zabilježila najveći pad broja putnika u vazdušnom saobraćaju u Evropskoj uniji u pandemijskoj 2020. godini, pokazuju novi podaci Evrostata.\nLJUBLJANA - Putnici koji stižu u Sloveniju iz područja zahvaćenih novom omikron varijantom virusa korona, a zbog koje je SZO izrazila zabrinutost, od danas će morati u obaveznu izolaciju (karantnin), odlučila je sinoć Vlada Slovenije.\n26. 11. 2021 11:04\nSvi koji ovog ljeta odluče da putuju u Grčku na more moraju da znaju da u ovu zemlju ne mogu da uđu ukoliko se u automobilu nalaze više od dvije punoljetne osobe (vozač i jedan putnik) - to su najnoviji zdravstveni propisi grčkog Ministarstva turizma.\nAerodrom Frankfurt oborio rekord, 70 miliona putnika u prošloj godini\n15. 01. 2020 11:04\nBERLIN - Najveći njemački aerodrom u Frankfurtu oborio je rekord s više od 70 miliona putnika u prošloj godini.\nKondukter natjerao putnike bez karte da iskoče iz voza\n29. 10. 2019 12:05\nKAIRO - U Egiptu je uhapšen kondukter koji je primorao dvoje siromašnih uličnih prodavaca da iskoče iz voza u pokretu jer nisu imali karte, što je dovelo do smrti jednog od njih.\nBEOGRAD - Avio-kompanija "Er Srbija" dočekala je danas 15-milionitog putnika, svega četiri dana prije obilježavanja šest godina poslovanja.\nPijani putnik pokušao da upadne u pilotsku kabinu\n15. 08. 2019 13:56\nBUDIMPEŠTA - Avion mađarske niskobudžetne aviokompanije "Wizz air" na liniji ka Islandu prinudno je sletio na aerodrom "Stavanger" u Norveškoj nakon što je pijani putnik pokušao da provali u pilotsku kabinu.\nPilot tražio od putnika novac za gorivo\n31. 07. 2019 13:52\nTUNIS - Poštovani putnici, sakupite pare za gorivo i polijećemo. Tako je pilot iračke avio-kompanije objasnio putnicima kašnjenje pri polijetanju sa aerodroma u Tunisu.\nTaksista odbio skrenuti preko pune linije, putnik ga napao sjekirom\nPolicija je podnijela krivičnu prijavu protiv dvadesetdvogodišnjeg muškarca zbog toga što je tokom vožnje 12. decembra oko 18 sati u Nišu napao i tukao taksistu,


Dualno obrazovanje - BOSCH - Net Magazin\nU KOMPANIJI “BOSCH“ USPEŠNO EDUKUJU KADROVE\nDualno obrazovanje – investicija za budućnost\nPozitivna iskustva učenika stečena tokom programa najbolja su promocija za motivisanje sve većeg broja kvalitetnih mladih ljudi koji imaju želju da deo svog obrazovanja provedu u BOSCH programu dualnog obrazovanja – ističe Vladan Doljančević, supervizor za dualno obrazovanje u "BOSCH-u" zadužen za obuku učenika\nDualno obrazovanje veoma je značajno kako za privredu naše zemlje, tako i za mlade koji se usavršavaju i stiču nove veštine. Ono je takođe korisno za inostrane kompanije koje posluju na tržištu Srbije, o čemu svedoče i iskustva firme “BOSCH”. O modelu dualnog obrazovanja koji ova nemačka kompanija sprovodi u Srbiji, u saradnji sa Tehničkom školom “Milenko Verkić Neša” u Pećincima, govori Vladan Doljančević, supervizor za dualno obrazovanje u "BOSCH-u" zadužen za obuku učenika.\n-Od samog početka shvatili smo da je dobra saradnja između kompanije i škola osnova za uspešan program. Samim tim, dobru saradnju sa školama negujemo i trudimo se da je kontinuirano razvijamo kako bismo postigli izuzetne rezultate – kaže Vladan Doljančević i nastavlja:\n-Još od početka programa kompanija je uvidela da je bitno da učenici i pre samog uključivanja imaju priliku da se već u školskoj radionici susretnu sa najsavremenijim mašinama i alatima potrebnim za uspešno obrazovanje. Uz podršku nemačke međunarodne organizacije za saradnju GIZ, na samom početku programa renovirali smo i opremili školsku radionicu mašinama i alatima potrebnim za uspešan rad. Svake godine se trudimo da školi doniramo određen broj novih sredstava. Za sve profesore i učenike koji su deo programa organizujemo posete samoj fabrici i dodatno ih upoznajemo sa opremom koju koristimo u obukama u našem sistemu. Kao dodatan alat unapređenja saradnje ističemo redovne mesečne sastanke tima škole i kolega koji su u okviru fabrike uključeni u program.\n* Kao jedan od prvih primera dobre prakse u sistemu dualnog obrazovanja ističe se saradnja Vaše kompanije i Tehničke škole „Milenko Verkić Neša“ u Pećincima. Ta saradnja je po modelu dualnog obrazovanja svojevremeno uvela novi trogodišnji obrazovni profil – INDUSTRIJSKI MEHANIČAR, za potrebe BOSCH-ove fabrike za proizvodnju sistema brisača za automobile u Šimanovcima. Koliko ste zadovoljni rezultatima ovog projekta?\n-U toku izrade nastavnog plana za obrazovni profil INDUSTRIJSKI MEHANIČAR imali smo snažnu podršku kolega iz programa dualnog obrazovanja naše kompanije u Nemačkoj. U saradnji sa timom Ministarstva prosvete, nauke i tehnološkog razvoja Republike Srbije, Tehničke škole i GIZ-a napravljen je izuzetno kvalitetan obrazovni profil. Taj profil je u svim elementima, kao što su standard kvalifikacija, raspored vremena, teme i moduli koje se izučavaju, apsolutno prilagođen savremenim potrebama industrije, a samim tim i potrebama naše kompanije.\n* Kako izgleda proces prijavljivanja za program dualnog obrazovanja u kompaniji BOSCH?\n-Proces prijavljivanja i izbora učenika za program dualnog obrazovanja u našoj fabrici usklađen je sa „Pravilnikom o načinu raspoređivanja učenika za učenje kroz rad“ koji je donelo Ministarstvo prosvete, nauke i tehnološkog razvoja Republike Srbije. Tokom procesa izbora razgovaramo sa svim učenicima koju su zainteresovani za obavljanje prakse u našem programu. Razgovorima prisustvuju i roditelji učenika ili, ako su oni sprečeni, tu je prisutan pedagog ili psiholog škole. U sam proces raspoređivanja učenika uključeni smo i kao deo tima za karijerno vođenje i savetovanje (KVIS) u Tehničkoj školi u Pećincima.\n* Koliko ste zadovoljni interesovanjem budućih kadrova, odnosno odzivom, i njihovom integracijom u standarde kompanije BOSCH?\n-Sa zadovoljstvom moramo istaći da je interesovanje učenika završnih razreda osnovnih škola u okolini fabrike za obrazovne profile koje mi podržavamo izuzetno. Dodatno, pozitivna iskustva učenika stečena tokom programa najbolja su promocija za motivisanje sve većeg broja kvaliitetnih mladih ljudi koji imaju želju da deo svog obrazovanja provedu u BOSCH programu dualnog obrazovanja.\nSa integracijom u BOSCH standarde se kreće već od prvog dana, kad učenici postanu deo programa, i to na način prilagođen mladim osobama, tako da ih vrlo brzo prihvataju. Dodatnu pomoć u integraciji učenika pružaju nam kolege iz drugih odeljenja u fabrici.\n* Koliko je učenika koji su u Vašoj kompaniji do sada obavljali đačku praksu dobilo zaposlenje u BOSCH-u?\n-Do sada su četiri generacije učenika obrazovnog profila INDUSTRIJSKI MEHANIČAR i jedna generacija učenika obrazovnog profila ELEKTRIČAR završile obrazovanje tokom kojeg se odvijao program „Učenja kroz rad“ u našoj kompaniji i svih 45 učenika uspešno je završilo program. Čak 44 njih je svojom motivacijom, zalaganjem, stečenim znanjima i kompetencijama zaslužilo ponudu za posao kompanije „ROBERT BOSCH d.o.o.“.\n* Jedan od dobrih primera poslovne prakse jeste i to da svojim učenicima omogućavate i sportske aktivnosti, odlaske na ekskurzije, sajmove i muzeje. Kakve su reakcije učenika i koliko ovaj model unapređuje poslovne i lične veštine?\n-Sa različitim vannastavnim aktivnostima smo započeli već od prve generacije učenika 2014. godine i od samog starta reakcije učenika bile su izuzetno pozitivne. Tokom godina smo taj vrlo važan segment dodatno unapređivali, jer su vannastavne aktivnosti odličan alat koji nam pomaže u svakodnevnom radu. Tokom aktivnosti van kompanije (sportski tereni, posete sajmovima, muzejima i slično) učenici imaju priliku da se u neformalnoj atmosferi dodatno povežu, kako međusobno tako i sa timom ljudi koji je uključen u rad programa, a takođe i da steknu neka znanja iz oblasti koje nisu usko povezane sa obrazovnim profilom za koji se školuju. U okviru vremena koje provedu u samoj kompaniji, organizujemo veliki broj treninga iz netehničkih oblasti, u kojima učenicima pružamo mogućnosti da steknu znanja i meke veštine - zaključuje Vladan Doljančević.


Stanovnici Bangkoka napušatju grad zbog poplava\nViše desetina hiljada ljudi napušta Bangkok nakon što su poplave, koje proteklih sedmica ugrožavaju sjeverne i centralne dijelove zemlje, prodrle do centra prijestonice zbog čega su gradske vlasti prvi put objavile nalog za evakuaciju stanovništva ugroženih područja.\nTajlandske vlasti su u proteklih nekoliko dana najavljivale mogućnost da će najteže poplave, koje su zahvatile ovu zemlju nakon više decenija, doprijeti i do centralnog dijela Bangkoka, zbog čega su mnogi stanovnici napustili prijestonicu.\nBrojna gradska naselja već su pod vodom dok je drugi po veličini aerodrom u Bangkoku zatvoren za saobraćaj.\nKancelarije državnih službi danas su zatvorene pošto je vlada saopštila da su u 21 provinciji, uključujući Bangkok, narednih pet dana neradni, kako bi se stanovništvo na što bolji način pripremilo za nadolazak poplave ili eventualno napustilo svoje domove.\nU poplavama, koje su zahvatile jugoistočnu Aziju poginulo je više od 900 lica, od kojih 350 na Tajlandu.


U narednom periodu očekuje se utvrđivanje da li u radnjama Kovačevića ima elemenata krivičnog dela krijumčarenje ili je reč o carinskom prekršaju, kako se najpre verovalo.\nNakon što je slika poznatog umetnika pronađena u koferu Kovačevića na aerodromu "Nikola Tesla", carinici su protiv njega podneli prijavu za neplaćanje carine Prekršajnom sudu u Beogradu.\nNešto je procenjeno da bi ovde moglo da se radi o krivičnom delu, predmet je poslat u Treće osnovno javno tužilaštvo jer se aerodrom nalazi na teritoriji njegove nadležnosti.\nOdatle je, stigao čak i u Tužilaštvo za organizovani kriminal koje se oglasilo nenadležnim i poslalo predmet Višem javnom tužilaštvu.\nZa carinski prekršaj predviđena je novčana kazna u rasponu od vrednosti predmeta do četiri puta te vrednosti, a privremeno oduzeti predmet se vraća po okončanju postupka.\nZa krijumčarenje, međutim, prema Krivičnom zakoniku, u zavisnosti od načina izvršenja krivičnog dela zaprećene su i zatvorske i novčane kazne, uz trajno oduzimanje krimijumčarene robe.


Rukometaši ostali bez play off-a – SNEWS\nRukometaši ostali bez play off-a\nBy SNews 3. Februara 2021. 401 No comment\nRukometaši Rudara iz Kostolca savladali su Novi Pazar sa 24:21(11:11) u okviru 13. kola Arkus lige (grupa B).\nU direktnom okršaju dvije ekipe u borbi za Play off ekipa iz Kostolca je iskoristila svoju šansu i već izvesno će se nakon današnje pobjede u doigravanju za titulu nadmetati sa Metaloplastikom, Železničarom i Radničkim.\nSastav Hasana Memića će morati da se zadovolji igranjem u Play aut-u, obzirom da je ova utakmica bila presudna u kom dijelu takmičenja će nastaviti svoja nadmetanja.\nU Kostolcu su plavi momci odigrali sličnu utakmicu kao u prethodnom kolu, gdje su u prvom poluvremenu bili bolji protivnik, ali kao i protiv Radničkog nedostajalo je više snage i koncentracije u poslednjih petnaest minuta meča da dodju do povoljnog rezultata.\nGolovima su se u sandžačkom timu istakli na bekovskoj poziciji Rakić sa 6, raspoloženo lijevo krilo Mujčinović sa 5, te pivotmen Međedović i desnokrilni napadač Radisavljević sa po 3 pogotka u mreži kostolčana.\nTrenutno stanje na tabeli Arkus lige, grupa B\nU narednom kolu u goste plavima dolazi poslednjeplasirani, ali za novopazarce uvijek neugodni, Šamot iz Aradjelovca, s kojim će plavi u doigravanju također ukrstiti koplja. Pored ove dvije ekipe, u borbu za opstanak će i beogradski dvojac, Obilić i Crvena Zvezda.\nTagovi: Arkus liga RK Novi Pazar RK Rudar Kostolac\n„Zlatni suncokret“ Enesu Haliloviću za roman “Ljudi bez grobova”\nU Novom Pazaru 75 hospitalizovanih od korone, bez preminulih i 11 novozaraženih


Brnabić danas sa Borisovim i na skupu o Balkanu\nIzvor: Vesti-online.com, 07.Dec.2017, 09:41\nPredsednica Vlade Srbije, Ana Brnabić, koja boravi u dvodnevnoj radnoj poseti Bugarskoj, razgovaraće danas sa predsednikom Vlade te zemlje Bojkom Borisovim o unapređenju bilateralne saradnje.\nAkcenat u razgovorima biće na daljem razvoju ekonomskih odnosa dveju država.\nPosle sastanka sa premijerom Bugarske, Brnabić će učestvovati na međunarodnoj konferenciji "Jače regionalne integracije na Balkanu".\nBorisov je sinoć organizovao radnu večeru kojoj >> Pročitaj celu vest na sajtu Vesti-online.com << je prisustvovala i premijerka Srbije.\nBrnabić se juče sastala sa izvršnom direktorkom Svetske banke Kristalinom Georgijevom uoči međunarodne konferencije "Jače regionalne integracije na Balkanu".\nNoviMagazin.rs: Brnabić i Borisov u Sofiji o unapređenju odnosa Srbije i Bugarske\nBlic: Brnabić u Bugarskoj: Sa Borisovim o auto-putu Niš-Sofija i železničkim koridorima\nBrnabić se sastala sa premijerom Bugarske Bojkom Borisovom\nIzvor: Beta Video, 07.Dec.2017\nSOFIJA - Premijerka Srbije Ana Brnabić završava dvodnevnu posetu Bugarskoj gde učestvuje na medjunarodnoj konferenciji ``Jače regionalne integracije na Balkanu``. Sastanak sa premijerom Bugarske Bojkom Borisovom. (pokrivalice)\nPremijerka Ana Brnabić poručila je u Sofiji, u razgovoru sa bugarskim kolegom Bojkom Borisovom, da je punopravno članstvo Srbije u EU spoljnopolitički prioritet naše zemlje, ističući da je otvoreni dijalog najbolji okvir za rešavanje svih spornih pitanja i da bez stabilnosti u regionu...


Narodna skupština Republike Srpske usvojila je Nacrt o izmjenama i dopunama Zakona o zaštiti vazduha, i uputila ga na javnu raspravu u trajanju od 60 dana. Zakon o zaštiti vazduha mora da se dodatno uskladi sa zakonodavstvom Evropske Unije (EU) u ovoj oblasti, a konačna verzija biće usvojena posle javne rasprave.\nIzmene zakona predviđaju da se omogući podnošenje izveštaja Ozonskom sekretarijatu UNEP-a o godišnjim nivoima potrošnje supstanci pod posebnim nadzorom.\nVelika postrojenja za sagorevanje, koja su obuhvaćena Planom smanjenja emisija zagađujućih materija za Elektroprivredu Republike Srpske, imaju zadatak da postepeno smanjuju emisije sumpor-dioksida, azotnih oksida i čvrstih čestica.\nMinistarka za prostorno uređenje, građevinarstvo i ekologiju Srebrenka Golić je podsetila da je svrha tog zakona obezbeđivanje najvišeg stepena zaštite životne sredine i zdravlja ljudi.\n„Da bi se spriječilo, smanjilo i koliko je to moguće, zaustavilo zagađenje koje je posljedica industrijskih aktivnosti u skladu s načelom ‘zagađivač plaća’ i načelom ‘sprečavanja zagađenja’, potrebno je uspostaviti opšti okvir za kontrolu industrijskih aktivnosti, kao i kontrolu supstanci koje oštećuju ozonski omotač“, objasnila je ministarka Golić u izjavi novinskoj agenciji Srna pre rasprave u Skupštini.\nIzmenama zakona se ispravljaju i uočeni propusti u primeni postojeće Uredbe o postepenom isključivanju supstanci koje oštećuju ozonski omotač. Uvodi se obaveza pojedinačnog pribavljanja dozvole za svakog servisera. Sva pravna lica s dozvolom za monitoring kvaliteta vazduha će morati da očitane podatke direktno prenose u centralni sistem organizacija nadležnih za hidrološke i meterološke poslove.\nIzmene obuhvataju sva preduzeća i sve preduzetnike iz delatnosti ugradnje, održavanja, i provere ispuštanja opreme i toplotnih pumpi koje na bilo koji način koriste supstance koje oštećuju ozonski omotač ili gasove s fluorom. Obuhvaćena je i delatnost sakupljanja i obnavljanja kontrolisanih supstanci iz takve opreme kao i opreme koja sadrži rastvarače.\nUvodi se obaveza plaćanja naknade za zagađivanje životne sredine, za korišćenje uvezenih supstanci koje oštećuju ozonski omotač. Sredstva prikupljena od ovih naknada koristiće se za razvoj najboljih raspoloživih tehnika, da bi se poboljšao kvalitet vazduha i zaštitili zdravlje i životna sredina.\nZakonodavstvo Republike Srpske, kao entiteta Bosne i Hercegovine, mora da se uskladi i s Bečkom Konvencijom o zaštiti ozonskog omotača, Montrealskim protokolom i drugim međunarodnim sporazumima, kao i sa zakonodavstvom EU. Izmene zakona su pokrenute skladu sa zaključcima Ministarskog saveta Energetske zajednice Jugoistočne Evrope, donetim na 14. zasedanju u oktobru u Sarajevu.\nTagovi: Energetska zajednica, Republika Srpska, sumpor-dioksid, zagađenje vazduha\nPočetna » Vesti » Životna sredina » Skupština Srpske: Izmene Zakona o zaštiti vazduha idu na javnu raspravu


Još traje polemika o (ne) ustavnosti Dana Republike Srpske\nTanjug 14. januara 2019. 12:03\nSARAJEVO – U Sarajevu, odnosno Federaciji BiH još traju polemike o tome da li je 9. januar, koji Republika Srpska obeležava kao Dan Republike, ustavan ili neustavan.\nRegistrar Ustavnog suda BiH Zvonko Mijan u izjavi za sarajevski portal Klix rekao je da je ovaj sud pojedine odredbe Zakona o praznicima RS ocenio suprotnim Ustavu BiH te da su zbog toga one brisane iz pravnog sistema, ali i da je u međuvremenu Republika Srpska izmenila zakon o praznicima i da odluka po zahtevu za ocenu ustavnosti tog zakona, još nje doneta.\n„Ovlašteni podnosilac podnio je zahtev za ocjenu ustavnosti novog zakona koji je donesen u Narodnoj skupštini RS-a. Međutim, Ustavni sud još nije doneo odluku o tom zahtevu. To su činjenice“, rekao je Mijan.\nNakon što je NSRS krajem 2016. godine donela izmene i dopune tog zakona,\ndevet delegata u Veću naroda RS iz bošnjačkog i hrvatskog naroda podnelo je Ustavnom sudu Bosne i Hercegovine novi zahtev radi osporavanja Zakona o Danu RS, odnosno 9. januara kao dana entiteta Republika Srpska uz obrazloženje da su vlasti RS nastavile sa obeležavanjem 9. januara.\nInače, tokom proteklog vikenda se oglasio ministar pravde BiH Josip Grubeša, koji je kao član delegacije HDZ BiH ove godine prisustvovao obeležavanju 9. januara, i saopštio da Ustavni sud BiH nije odlučio da je 9. januar neustavan kao takav, nego da su protivustavne neke odredbe iz Zakona o praznicima RS-a, a konkretno se odnosi na deo koji se tiče krsne slave i verskog obeležavanja Dana Republike Srpske.\n„Treba istaći činjenicu da su u Republici Srpskoj odmah proveli tu odluku i u parlamentarnoj proceduri je usvojen zakon bez spornih odredbi. Kao dan Republike Srpske utvrđen je isti dan, 9. januar“, naveo je Grubeša.\nMeđutim, Grubešu je negirao njegov zamenik Nezir Pivić tvrdeći da su ministrove izjave pravno neutemeljene i pogrešno argumentovane.\nPivić, naime, smatra da su sporne odredbe Zakona o praznicima RS i dalje neustavne bez obzira na njihov sekularni karakter, u smislu izostavljanja verske komponente obeležavanja.


37 Milanovčana darovalo krv – GM Press\nU Svečanoj sali zgrade Okružnog načelstva održana je još jedna uspešna akcija dobrovoljnog davanja krvi.\nOdziv na današnju akciju potvrdio je da su humanost i želja da se pomogne onima čije je zdravlje ugroženo iznad osećaja straha u toku eidemije.Uz poštovanje svih preporučenih mera, od četrdeset dvoje prijavljenih, prikupljeno je 37 jedinica krvi.\n-Zahvaljujem se svim davaocima na humanosti, njihova krv spasava živote.Ljudi jesu uplašeni i dolaze u manjem broju, a jedina stvar koja ih dovodi da daju krv je želja da se nekome pomogne-rekao je Aleksandar Simović, koordinator za programske aktivnosti Crvenog krsta.\nAleksandar Simović, koordinator za programske aktivnosti Crvenog krsta\nOd 37 davalaca, krv je dalo 32 muškarca i 5 žena. Zahvaljujući osvešćenosti građana o važnosti dobrovoljnog učešća u spasavanju života, milanovačka bolnica za sada raspolaže dovoljnim količinama krvi.\nTags: akcija dobrovoljnog davanja krvi, Aleksandar Simović, crveni krst gornji milanovac, humanost\nPrvi zvaničan nastup za SU "Feniks" iz Gornjeg Milanovca\nJezik određuje čoveka, kao i ono što govori


Ministar otvorio mini pivaru na novosadskom Tehnološkom fakultetu | Dunav Televizija\nNaslovna Vesti Ministar otvorio mini pivaru na novosadskom Tehnološkom fakultetu\nMinistar otvorio mini pivaru na novosadskom Tehnološkom fakultetu\nNovi Sad, 30. oktobra 2019.- Generalni direktor kompanije Carlsberg Srbija Vladimir Vava (L), danski ambasador u Srbiji Andreas Kristijan Hugard (S) i ministar prosvete, nauke i tehnloloskog razvoja Mladen Sarcevic (D). Kompanija Carlsberg Srbija i Tehnoloski fakultet u Novom Sadu organizovali su svecano otvaranje mini pivare. FOTO TANJUG/ JAROSLAV PAP/ nr\nU cilju unapređenja nastave i naučnoistraživačkog rada Tehološkog fakulteta u Novom Sadu, kompanija Karlsberg Srbija poklonila je danas mini pivaru, koja će od sada studentima ovog prestižnog fakulteta omogućiti bolji uvid u celokupan postupak proizvodnje piva. Mini pivaru su svečano otvorili ministar prosvete, nauke i tehnološkog razvoja Mladen Šarčević i direktor kompanije Karlsberg Srbije Vladimir Vava.\n“Donacijom mini pivare Tehnološkom fakultetu u Novom Sadu nastavljamo dugogodišnju saradnju sa ovom obrazovnom institucijom i nastojimo da budućim stručnjacima iz oblasti pivske industrije omogućimo da tokom školovanja steknu i praktična znanja koja će biti u mogućnosti da primene kasnije u svom poslu. Podrška nauci i obrazovanju u fokusu je naših društveno odgovornih projekata i nastavićemo i dalje sa realizacijom takvih aktivnosti”, rekao je Vava.\nMinistar Šarčević ocenio je da će pogon mini pivare dodatno osnažiti postojeću istraživačku infrastrukturu i omogućiti dalji razvoj Tehnološkog fakulteta u ovoj važnoj oblasti.\n“Kompanija Karlsberg Srbija donirala je Tehnološkom fakultetu Univerziteta u Novom Sadu ovu mini pivaru u nastavne i naučnoistraživačke svrhe. Mini pivara će omogućiti i intenzivnu saradnju fakulteta sa industrijom piva. Ovo je odličan primer javno privatnog partnerstva sa jedne strane, i odlična osnova za razvoj dualnog obrazovanja u visokom u ovoj oblasti, sa druge”, rekao je Šarčević.\nMinistar je podsetio da se na Tehnološkom fakultetu Univerziteta u Novom Sadu tehnologija proizvodnje piva izučava od 1959. godine, kada je fakultet i osnovan.\nMini pivara će studentima omogućiti konkretan rad na pojedinačnim uređajima, kao i na celom postupku proizvodnje piva nakon usvajanja teorijskih znanja u okviru predmeta Tehnologije piva, Tehnologije specijalnih piva, Alternativne sirovine u proizvodnji piva i Kontrola kvaliteta u tehnologijama slada i piva. Kapacitet mini pivare je 60 litara.\nPored donacije mini pivare, kompanija Karlsberg Srbija doprinosi radu novosadskog Tehnološkog fakulteta i kroz stručnu praksu koju obezbeđuje za studente.\nZahvaljujući primeni teorijskih znanja u praski, kao i sticanju različitih veština tokom prakse, studenti se nakon završetka studija lakše i brže zapošljavaju i napreduju u karijeri.\nPrethodni tekst“Briga za decu je zajednička odgovornost”\nSledeći tekstZa jabuke u EU potrebni sertifikati – osim za male pošiljke\nUgrožena bezbednost stanovnika Srbobranskog puta?\nVulin: Napadi na Vučića jer neće da prizna lažnu državu „Kosovo“


Bela kuća upozorava Moskvu da će snositi posledice u slučaju smrti Navaljnog | Blok vesti\nBela kuća upozorava Moskvu da će snositi posledice u slučaju smrti Navaljnog\nBela kuća je upozorila danas da će Rusija snositi "posledice" u slučaju smrti ruskog opozicionara Alekseja Navaljnog čije se zdrastveno stanju u zatvoru pogoršalo.\nAleksej Navaljni u moskovskom sudu Foto: Moscow City Court via AP/Betaphoto\n"Što se tiče konkretnih koraka koje bismo preduzeli, razmatramo različite vrste kažnjavanja koje bismo nametnuli i neću ih javno otkrivati u ovoj fazi, ali nagoveštavamo posledice ako Navaljni umre", izjavio je za američku televizijsku mrežu Si En En savetnik Bele kuće za nacionalnu bezbednost Džejk Saliven.\nPrema njegovim rečima, SAD bi se najpre udružile sa Evropskom unijom (EU) i drugim demokratijama širom sveta kako bi se uvele sankcije kao odgovor što su ruske vlasti koristile hemijsko oružje protiv Navaljnog.\n"Kao drugo, obavestili smo rusku vladu da će ono što se dogodi Navaljnom, kojeg su zatvorili, biti njena odgovornost", rekao je Saliven.\nŠef nemačke diplomatije Hajko Mas izjavio je danas da će ministri spoljnih poslova Evropske unije razgovarati sutra o ruskom opozicionaru Alekseju Navaljnom čije se zdravstveno stanje pogoršava.\nNemački ministar je zatražio od ruskih vlasti da "hitno" pruže "odgovarajući lekarski tretman" Navaljnom i da protivniku Kremlja, koji se nalazi u zatvoru gde štrajkuje glađu, omoguće pristup lekarima kojima veruje.\nIstovremeno, saradnici Navaljnog pozvali su danas na masovne proteste u Moskvi i Sankt Peterburgu posle navoda o naglom pogoršanju njegovog zdravstvenog stanja.\nJedan od saradnika najpoznatijeg kritičara Kremlja Leonid Volkov rekao je da su uputili hitan poziv na demonstracije u sredu jer život Navaljnog "visi o koncu".\n"Ne znamo koliko dugo još može da izdrži. Ali jasno je da nemamo vremena", kazao je Volkov.\nNavaljni (44) započeo je štrajk glađu pre više od tri nedelje, u znak protesta što mu zatvorske vlasti ne dozvoljavaju da ga pregleda privatni lekar, zbog bolova u leđima i gubitka osećaja u nogama.\nLekar koji je pregledao Navaljnog izjavio je nedavno da se njegovo zdravstveno stanje naglo pogoršava.\nRuski opozicionar, koji se prošle godine u Nemačkoj lečio od trovanja nervnim agensom, izdržava zatvorsku kaznu u zatvorskom kampu Pokrov, oko 100 kilometara od Moskve.\nHapšenje Navaljnog dovelo je do talasa protesta desetina hiljada ljudi širom Rusije, u više od 100 gradova.\nPrevious articleMITROVIĆ SVE GLEDAO SA KLUPE: Arsenal u dubokoj nadoknadi stigao do boda, Fulam sve bliži ispadanju iz lige (VIDEO)\nNext articleBERGAMO JE OVO ČEKAO 20 GODINA: Atalanta pobedila Juventus i ostavila ga bez titule (VIDEO)\nКако су совјетски генерали бежали из немачког заробљеништва\nЕксплозија у Горком (Нижњем Новгороду): Нуклеарна несрећа пре Чернобиља\nDNEVNI HOROSKOP SUBOTU, 16. OKTOBAR: Lav zbunjuje partnera promenljivim raspoloženjem;…\nMOĆNA PORUKA NA MASKI: Marko Đurić na sednici SBUN sa…\nSRPSKU delegaciju na sednici Saveta bezbednosti UN predvodi ministar spoljnih poslova Nikola Selaković, a ambasador Srbije u SAD Marko Đurić pojavio se sa maskom koja na sebi ima logo Zajednice srpskih opština.\nOPTUŽNICU PROTIV EDINA VRANJA USTUPAMO SARAJEVU: Predsednik Srbije sa tužiocima…\nTUŽILAŠTVO za ratne zločine je 13. oktobra podiglo optužnicu protiv Edina Vranja zbog krivičnog dela protiv čovečnosti i drugih dobara zaštićenih međunarodnim pravom. S obzirom na dosad ostvarenu saradnju sa nadležnim organima Bosne i Hercegovine i potrebu da se ona unapredi, Tužilaštvo je podnelo predlog Višem sudu u Beogradu da se dalje postupanje ustupi specijalizovanim organima za procesuiranje ratnih zločina BiH.


Finansiranje političkih stranaka i vanrednih parlamentarnih izbora\nVanredni parlamentarni izbori i lokalni izbori, koji će biti održani u maju 2008. godine, u centru su pažnje ovih dana u Srbiji. Javnost pomno prati šta političke stranke nude biračima i kakve programe nude, ali se ujedno postavlja pitanje cene izbora, kako i na koji način se izbori finansiraju i iz kojih se sredstava obezbeđuju sredstva. Sredstva iz javnih izvora za troškove izborne kampanje obezbeđuju se u godini u kojoj se održavaju redovni izbori i to u iznosu od 0,1% budžeta Republike Srbije, 0,05% budžeta AP i 0,05% budžeta lokalne samouprave. Za redovne pralamentarne izbore sredstva se, dakle, obezbeđuju u republičkom budžetu za određenu godinu u kojoj su planirani izbori, ali kada su vanredni izbori u pitanju, nadležni organi su dužni da obezbede dopunska sredstva. Sredstva su u konkretnom slučaju, prema informacijama iz republičkog ministarstva finansija, koje su prenele dnevne novine, obezbeđena preraspodelom namena, bez uvećanja fiskalnih i drugih obaveza. Kako se finansiraju političke stranke i izbori na raznim nivoima regulisano je Zakonom o finansiranju političkih stranaka.\nKako je zakonom uređeno finansiranje političkih stranaka i izbora\nZakonom o finansiranju političkih stranaka uređuje se finansiranje, evidencija i način kontrole finansijskog poslovanja registrovanih političkih stranaka, podnosilaca proglašenih izbornih lista i predlagača kandidata za predsednika Republike Srbije, predsednika opštine i gradonačelnika . Ovaj zakon objavljen je u "Službenom glasniku Republike Srbije", broj 72 /200 3 , a primenjuje se od 1. januara 2004. (1)\nSredstva stečena u skladu sa ovim zakonom mogu se koristiti za finansiranje sledećih troškova:\n• redovan rad političke stranke;\n• izbornu kampanju za izbor predsednik a Republike, poslanika, gradonačelnik a, predsednik a opštine i odbornika.\nS redstva za finansiranje aktivnosti političkih stranaka mogu se sticati iz javnih i privatnih izvora.\nJavni izvori su sredstva iz budžeta Republike Srbije (0,15%), umanjena za transfere, budžeta autonomne pokrajine i budžeta jedinica lokalne samouprave (po 0,1%) odobrena za ove namene; 30% ovih sredstava raspoređuju se u jednakim iznosima političkim strankama koje imaju poslanike ili odbornike, a ostatak sredstava (70%) srazmerno broju poslaničkih, odnosno odborničkih mesta.\nPrivatni izvori su: članarina, prilozi pravnih i fizičkih lica, prihodi od promotivnih aktivnosti političke stranke , prihodi od imovine političke stranke i legati.\nPravna i fizička lica mogu dati prilog (podrazumeva i poklone, besplatne usluge ili usluge pod uslovima koji odstupaju od tržišnih) političkoj stranci. Zakonom je propisan maksimalan iznos priloga.\nPrihodi od promotivnih aktivnosti političke stranke su prihodi od prodaje publikacija, simbola i drugih oznaka političke stranke .\nPolitička stranka može sticati imovinu na teritoriji Republike Srbije i ostvarivati prihode od (najviše 20% od ukupnog godišnjeg prihoda političke stranke, a ukoliko ovi prihodi prelaze navedeni procenat, stranka ih daje u dobrotvorne svrhe).\nVisina sredstava iz privatnih izvora, osim sredstava od članarine, može iznositi do 100 % sredstava koja politička stranka dobija iz budžeta Republike Srbije . Visina sredstava iz privatnih izvora, osim članarine, koja politička stranka koja nema pravo na sredstva iz buxeta Republike Srbije može prikupljati, ne sme preći iznos od 5% ukupnih sredstava obezbeđenih iz javnih izvora za finansiranje političkih stranaka.\nPolitičkim strankama je zabranjeno da primaju materijalnu i finansijsku pomoći od: stranih država; stranih pravnih i fizičkih lica; anonimnih darodavaca; javnih ustanova i javnih preduzeća, ustanova i preduzeća sa učešć em državnog kapitala; privatnih preduzeća koja obavljaju javne usluge po osnovu ugovora sa državnim organima i javnim službama; preduzeća i drugih organizacija koja vrše javna ovlašćenja; sindikata; humanitarnih organizacija; verskih zajednica; priređivača igara na sreću; uvoznika, izvoznika, prodavaca i proizvođača akciznih proizvoda i pravnih lica i preduzetnika koji imaju dospele, a neizmirene obaveze po osnovu javnih prihoda.\nFinansiranje troškova izborne kampanje, podrazumeva finansiranje aktivnosti u toku izborne kampanje: plakate, oglasi, emisije na radiju, televiziji i drugim medijima, reklamni spotovi, publikacije i druge aktivnosti od dana raspisivanja do dana održavanja izbora.\nU slučaju održavanja vanrednih izbora, nadležni organi su dužni da obezbede sredstva za troškove izborne kampanje.\nSredstva za izbornu kampanju u visini od 20% raspoređuju se u jednakim iznosima podnosiocima proglašenih izbornih lista o dnosno predlagačima kandidata u roku od deset dana od dana proglašenja izborne liste odnosno utvrđivanja liste kandidata, a preostali deo sredstava (80%) dodeljuje se, srazmerno broju osvojenih mandata odnosno predlagaču kandidata koji je osvojio mandat, p o proglašenju izbornih rezultata. Raspodelu sredstava obavlja ministarstvo nadležno za poslove finansija, odnosno nadležni organ lokalne samouprave.\nZakonom je propisana visina sredstava iz privatnih izvora za finansiranje troškova izborne kampanje.\nIzveštaj o prikupljenim i utrošenim sredstvima za izbornu kampanju\nPodnosilac proglašene izborne liste, odnosno predlagač kandidata dužan je da, u roku od deset dana od dana održavanja izbora, kompletan izveštaj o poreklu, visini i strukturi prikupljenih i utrošenih sredstava za izbornu kampanju podnese Republičkoj izbornoj komisiji (odnosno nadležnoj komisiji lokalne uprave), na o bra scu koji propisuje ministar nadležan za poslove finansija.\nProveru podataka navedenih u izveštaju obavlja Komisija u roku od 90 dana od dana nj egovog prijema. Za obavljanje pojedinih poslova ove provere Komisija može angažovati ovlašćene revizore. Izveštaj se objavljuje u "Službenom glasniku Republike Srbije" o trošku političke stranke odnosno predlagača kandidata.\nPolitička stranka ima račun (a organizacioni oblici političke stranke mogu imati podračune) i dužna je da vodi knjigovodstvo o svim prihodima i rashodima, i to: po poreklu, visini i strukturi prihoda i rashoda, u skladu sa propisima kojima se uređuje računovodstvo. Knjigovodstvene evidencije podležu reviziji i kontroli nadležnih organa.\nPolitička stranka je dužna da Komisiji podnosi završni račun za svaku godinu, sa sertifikatom ovlašćenog revizora, kao i izveštaj o prilozima koji prelaze iznos od 6.000 dinara i izveštaj o imovini. Završni račun i izveštaji objavljuju se u "Službenom glasniku Republike Srbije".\nStatutom političke stranke mora biti određen način obavljanja unutrašnje kontrole finansijskog poslovanja i pravo članova političke stranke da se upoznaju sa prihodima i rashodima političke stranke.\nUkoliko utvrdi nepravilnosti u pogledu prikupljanja, korišćenja ili evidentiranja sredstava, predsednik Komisije dužan je da podnese prijavu nadležnim organima. Ukoliko politička stranka bude pravosnažno kažnjena za prekršaj propisan ovim zakonom, gubi pravo na sredstva iz javnih izvora za narednu kalendarsku godinu.\nPolitička stranka, koja za izbornu kampanju utroši sredstva u iznosu koji je veći od iznosa propisanog ovim zakonom kazniće se za prekršaj novčanom kaznom dvostruko većom od sume o kojoj je reč.\nPolitičke stranke bile su dužne da, u roku od šest meseci od dana stupanja na snagu ovog zakona, Komisiji podnesu izveštaj o svojoj imovini, iskazan po vrsti, visini i poreklu imovine.\nZakonom o lokalnim izborima, koji je objavljen u „Službenom glasniku Republike Srbije“, br. 159/2007, od 29.12.2007, propisano je da se s redstva za sprovođenje izbora i finansiranje izborne aktivnosti za izbor odbornika skupštine jedinice lokalne samouprave obezbeđuju u budžetu jedinice lokalne samouprave.\n1. Danom početka primene ovog zakona prestaje da važi Zakon o finansiranju političkih stranaka ("Službeni glasnik Republike Srbije", broj 32/97), član 13a Zakona o izboru predsednika Republike ("Službeni glasnik RS", br. 1/90, 79/92 i 73/2002), član 51. stav 2. Zakona o lokalnim izborima ("Službeni glasnik RS", br. 33/2002, 37/ 2002 i 42/2002) i član 103. Zakona o izboru narodnih poslanika ("Službeni glasnik RS", br. 35/2000 i 69/2002). Danom stupanja na snagu ovog zakona prestaje da važ i Zakon o finansiranju političkih stranaka (''Službeni list SRJ'', broj 73/2000), osim odredaba čl . 13. i 14. tog zakona.


Od danas letovi Er Srbije do Osla |\n► LDP: Sramotan napad Šešelja na Milojka Pantića, tužilaštvo da hitno reaguje\n"Sramotni napad Vojislava Šešelja na Milojka Pantića predstavlja nastavak bolesne kampanje koju predsednik Srpske radikalne stranke vodi protiv neistomišljenika i ljudi koji nikada nisu ćutali na njegove postupke. Ovde se radi o klasičnom pozivu na ubistvo Milojka Pantića, i tužilaštvo mora hitno reagovati povodom ovog slučaja", istakali su iz LDP u saopštenju.\nKako su naveli, "haški osuđenik, inspirator zločina devedesetih, nastavljač najgore i najpogubnije politike nastavlja da teroriše srpsku javnost i da se obračunava sa onima koji nikada nisu ćutali i povukli se pred njim".\nLDP je pružila apsolutnu podršku Pantiću u njegovoj, kako se navodi, borbi koju vodi svakodnevno, protiv svih anomalija u ovom društvu i iskreno se dive energiji koju ulaže u sve što radi.\nZa Šešelja su naveli da je "bestidno lice sprske politike", koji je na slobodi samo zato što institucije u ovoj zemlji nikada nisu radile svoj posao do kraja.\nLDP se nada da će relevantne političke organizacije, udruženja novinara, pojedinci i grupacije reagovati na ponašanje Šešelja koji "decenijama služi da zagađuju javni prostor i nažalost to radi nekažnjeno i bez osude".\nReagujući na Pantićev autorski tekst u listu "Danas" u kojem je Šešelja nazvao "nacionalističkom huljom", lider radikala napisao je na svom Tviter profilu da će formirati "bataljon grobara koji će sve izdajnike, poput Milojka Pantića, zakopati duboko, duboko".\nPredsednik Liberalno demokratske partije (LDP) Čedomir Jovanović osudio je danas ponašanje lidera Pokreta slobodnih građana (PSG) Sergeja Trifunovića koji se na društvenim mrežama, kako je...\nJovanović (LDP): Borba za mir i slobodu ne sme da stane\nLider Liberalno demokratske partije (LDP) Čedomir Jovanović izjavio je da je u ideju Koalicije za mir ugrađeno sve što je važno za društvo, i izdvojio prava mladih, žena, svih naroda i...


GLOBALISTI DRHTE: Putin i Tramp sarađuju ZAJEDNO! - Naša Borba\nGLOBALISTI DRHTE: Putin i Tramp sarađuju ZAJEDNO!\nZajednička izjava predsednika Rusije i SAD, Vladimira Putina i Donalda Trampa povodom 75. godišnjice susreta sovjetskih i američkih vojnih komandanata na reci Elbi izazvala je zabrinutost i sporove u Beloj kući, piše „Vol strit džurnal“.\n„’Duh Elbe’ je primer kako naše zemlje mogu odbaciti nesuglasice, izgraditi poverenje i sarađivati u ime zajedničkog cilja“, navodi se u članku.\nList podseća da se ovo dogodilo upravo u vreme kada se „Pentagon i Stej department žale na Rusiju, i kada mnogi zvaničnici i dalje oprezno gledaju na namere Moskve“.\n„Sigurna sam da je to bila ruska inicijativa. Putin želi potvrdu od SAD da je savremena Rusija, poput Sovjetskog Saveza, velika sila“, izjavila je bivša američka obaveštajna analitičarka i autorka knjige „Putinov svet“ Anžela Stent.\nZajednička inicijativa Putina i Trampa izazvala je zabrinutost kod pojedinih zakonodavaca i članova američkog Kongresa. Deo Trampove administracije strahuje da bi deklaracija mogla poništiti „oštar signal“ Vašingtona upućen Moskvi, prenose izvori lista.\nIpak, američka administracija želi saradnju sa Moskvom. U poslednjih nekoliko nedelja Tramp je nekoliko puta razgovarao sa Putinom, podseća „Vol strit džurnal“.\nPrethodni tekstSVET NACIJA: Nacionalni identiteti u vreme korone\nSledeći tekstNESTOROVIĆ PROTIV: ”Virus se neće vratiti na zimu”, evo kada se otvaraju parkovi i obdaništa


Zakon o politici direktnih stranih ulaganja u BiH - Paragraf Lex BA\nZAKON O POLITICI DIREKTNIH STRANIH ULAGANJA U BOSNI I HERCEGOVINI\n("Sl. glasnik BiH", br. 4/1998, 17/1998, 13/2003, 48/2010 i 22/2015)\nZakon o politici direktnih stranih ulaganja (u daljem tekstu: Zakon) reguliše osnovne politike i principe učešća stranih ulagača u privredi Bosne i Hercegovine.\nU smislu ovoga zakona, upotrebljeni izrazi imaju sledeća značenja:\n"Strani ulagač": znači fizičko lice koje nema stalni boravak u Bosni i Hercegovini i nema svoje glavno mesto poslovanja u Bosni i Hercegovini ili pravno lice formirano u skladu sa stranim zakonom koje ima svoju registrovanu kancelariju, centralnu upravu ili glavno mesto poslovanja u nekoj stranoj zemlji;\n"Direktno strano ulaganje" znači ulaganje u novoosnovano privredno društvo ili ulaganje u postojeće domaće privredno društvo, kao i ulaganje u novoosnovanu ustanovu ili postojeću ustanovu, koje može biti u novcu, stvarima i pravima.\n"Strana kontrola" znači svako ulaganje u visini osnivačkog uloga predviđenog za osnivanje privrednog društva ili ustanove u Bosni i Hercegovini.\n"Rezident Bosne i Hercegovine": znači fizičko lice koje ima prebivalište ili boravište u Bosni i Hercegovini, zaposleno ili samostalno radi ili ima svoj centar ekonomskog interesa u Bosni i Hercegovini, ili neko pravno lice konstituisano po zakonima Bosne i Hercegovine ili entiteta ili Brčko Distrikta Bosne i Hercegovine i koje ima registrovano sedište , centralnu upravu ili glavno mesto poslovanja u Bosni i Hercegovini.\n"Ulog": znači vlasnički interes koji neki ulagač poseduje u nekom preduzeću;\n"Slobodno konvertibilna valuta": znači svaka valuta koju tako okvalifikuje Međunarodni monetarni fond;\n"Entiteti": znači Federacija Bosne i Hercegovine i Republika Srpska;\n"Medijski poslovi" su poslovi emitovanja radijskog programa i emitovanja televizijskog programa putem zemaljske radiodifuzije; i\n"Poslovni subjekat" je bilo koje domaće privredno društvo ili ustanova u koju je strani ulagač izvršio direktno strano ulaganje, uključujući i proširenje dijela ili cjeline domaćeg privrednog društva ili ustanove.\nII - POSTUPAK DIREKTNIH STRANIH ULAGANjA\nUkoliko ovim zakonom nije drugačije predviđeno, strani ulagač ima pravo da investira, reinvestira dobit iz takvih ulaganja u bilo koji i sve sektore privrede Bosne i Hercegovine, u istom obliku i pod istim uslovima definisanim za rezidente Bosne i Hercegovine i važećim zakonima i propisima Bosne i Hercegovine i Entiteta i Brčko Distrikta Bosne i Hercegovine.\n(a) Bez obzira na politiku slobodnih direktnih stranih ulaganja u Bosni i Hercegovini utvrđenih u članu 3. ovog zakona, strani ulog u osnovnom kapitalu nekog poslovnog subjekta koje se bavi proizvodnjom i prodajom oružja, municije, eksploziva za vojnu upotrebu, vojne opreme i medijskim poslovima neće preći 49% osnovnog kapitala u tom poslovnom subjektu.\n(b) U slučaju ulaganja u sektore koji podliježu restrikcijama na koje se poziva u stavu (a) ovoga člana, strani ulagači moraju dobiti prethodno odobrenje od nadležnog organa u odgovarajućem Entitetu.\n(c) U roku od 30 dana od dana podnošenja zahteva za odobrenje na koje se poziva u stavu (b) ovoga člana, nadležni organ u odgovarajućem Entitetu će obavestiti podnosioca zahteva o svojoj odluci. Ako odluka nije donesena unutar pomenutog krajnjeg roka, direktno strano ulaganje se smatra odobrenim, ukoliko nadležni organ nije podnosioca zahteva u pismenoj formi obavestio o svojoj odluci da donešenje odluke odgađa preko roka od 30 dana.\n(d) Ako nadležni organ u entitetu ne donese odluku u roku od 30 dana, računajući od dana predaje urednog zahtjeva za odobrenje stranog ulaganja, obavijestiće o tome podnosioca zahtjeva u narednom roku od 30 dana. Odluku sa obrazloženjem o stranom ulaganju nadležni organ je dužan donijeti i dostaviti stranci najkasnije u roku od 60 dana od dana predaje urednog zahtjeva. Ako takva odluka ne bude donesena ni u roku od 60 dana, smatraće se da je direktno strano ulaganje odobreno.\n(e) Odobrenje direktnog stranog ulaganja na koje se poziva u ovome članu je trajno.\n(f) Vlada entiteta može donijeti odluku, ukoliko ocijeni opravdanim, da ulog stranog lica kod određenih privrednih društava iz stava (a) ovog člana ne podliježe restrikciji navedenoj u stavu (a) ovog člana, a sve u skladu sa propisima kojim su regulisane ove oblasti.\n(a) Postupak registracije stranih ulaganja vršiće se u skladu sa postupkom registracije poslovnog subjekta u Bosni i Hercegovini, njenim entitetima i Brčko Distriktu.\n(b) Nadležni registracioni sudovi dužni su po službenoj dužnosti dostavljati Ministarstvu spoljne trgovine i ekonomskih odnosa BiH podatke o registrovanim privrednim društvima sa elementom stranog ulaganja u elektronskoj formi.\n(c) Nadležni registracioni sudovi dostavljaće obavještenja o upisu u registar nadležnog suda iz kojih je vidljiv naziv stranog ulagača, zemlja osnivača, djelatnost i visina ugovorenog (upisanog) osnivačkog kapitala.\n(d) Ministarstvo spoljne trgovine i ekonomskih odnosa BiH obezbijediće tehničke preduslove za dostavljanje podataka od nadležnih sudova.\n(e) Bosna i Hercegovina, entiteti i Brčko Distrikt mogu objavljivati opšte podatke o stranim ulaganjima, pri čemu će poštovati legitimne interese subjekata o kojima se radi i obezbjeđivati da se njihove poslovne tajne ne otkrivaju.\n(a) U svrhe podsticanja i olakšavanja direktnih stranih ulaganja u Bosni i Hercegovini, Savet ministara Bosne i Hercegovine osniva odgovarajuću instituciju .\n(b) I Entiteti mogu osnovati takve institucije koje će se baviti promocijom i potpomaganjem ulaganja svaki na svome teritoriju.\nAko budu osnovane, institucije na koje se poziva u članu 6. ovoga zakona sarađuju i razmenjuju sve potrebne informacije radi unapređenja direktnih stranih ulaganja u Bosni i Hercegovini i ostvarivanja ciljeva ovoga zakona.\nIII - PRAVA, POVLASTICE I OBAVEZE STRANIH ULAGAČA\n(a) U skladu sa odredbama ovoga zakona, i drugih zakona i sporazuma Bosne i Hercegovine te sa zakonima entiteta i Brčko Distrikta Bosne i Hercegovine, strani ulagači imaju ista prava i obaveze kao i rezidenti Bosne i Hercegovine.\n(b) Bosna i Hercegovina, entiteti i Brčko Distrikt Bosne i Hercegovine neće vršiti diskriminaciju stranih ulagača u bilo kom obliku, uključujući ali ne i ograničavajući se na njihovo državljanstvo, sedište odnosno boravište, religiju ili državu porekla investicije.\n(a) Oporezivanje poslovnih subjekata iz ovog zakona obavljaće se u skladu sa poreskim zakonodavstvom Bosne i Hercegovine, entiteta i Brčko Distrikta Bosne i Hercegovine.\nst. (b) i (c) (brisano)\nDirektno strano ulaganje biće izuzeto od plaćanja carina i carinskih obaveza, ukoliko drugačije nije predviđeno odredbama Zakona o carinskoj politici Bosne i Hercegovine ("Službeni glasnik BiH", br. 57/04, 51/06, 93/08, 54/10 i 76/11).\n(a) Strani ulagači imaju pravo, da radi svojih ulaganja, na teritoriji Bosne i Hercegovine otvore račune kod bilo koje poslovne banke u domaćoj ili slobodno konvertibilnoj valuti.\n(b) Strani ulagači, imaju pravo da slobodno vrše konverziju domaće valute u Bosni i Hercegovini u bilo koju slobodno konvertibilnu valutu radi plaćanja koja se odnose na njihova ulaganja u Bosni i Hercegovini.\n(c) Strani ulagači imaju pravo da vrše transfer u inostranstvo, slobodno i bez odlaganja, u slobodno konvertibilnoj valuti, dobit koja nastane kao rezultat njihovog ulaganja u Bosni i Hercegovini, uključujući ali i ne ograničavajući se na:\n(i) dobit od ulaganja ostvarena u obliku profita, dividendi, kamata i drugih oblika ;\n(ii) sredstva koja ulagači steknu nakon delimične ili potpune likvidacije svojih ulaganja u Bosni i Hercegovini, ili od prodaje imovine, odnosno vlasničkih prava; i\n(iii) nadoknadu na koju se odnosi član 16. ovoga zakona.\n(d) Transakcije iz st. (a), (b) i (c) ovog člana u inostranstvo vrše se putem komercijalnih banaka po ispunjenju svih poreznih i drugih zakonom propisanih obaveza po osnovu javnih prihoda u Bosni i Hercegovini.\nStrani ulagači imaju ista prava vlasnička prava na nekretninama kao i lica koja imaju državljanstvo Bosne i Hercegovine, odnosno pripadnost Bosni i Hercegovini. Strani ulagači iz jedne od država naslednica bivše Socijalističke Federativne Republike Jugoslavije, imaju takva prava pod uslovom da ulagači koji imaju državljanstvo Bosne i Hercegovine odnosno pripadaju Bosni i Hercegovini, imaju ista takva prava u državi naslednici o kojoj se radi.\nStrani ulagači će voditi poslovne knjige i sačinjavati finansijske izveštaje u skladu sa međunarodno prihvaćenim računovodstvenim i revizorskim standardima i načelima kao i zakonima Entiteta.\nStrani investitori će imati pravo da slobodno zapošljavaju nameštenike iz inostranstva ukoliko nije određeno drugačije zakonima u Bosni i Hercegovini o radu i useljavanju,\n(a) Strani ulagači će poštovati zakone i propise Bosne i Hercegovine i Entiteta.\n(b) Ograničenja koja se primenjuju na domaća ulaganja u oblasti javnog poretka (l'ordre public), javnog zdravstva i zaštite okoline će se jednako primenjivati na direktna strana ulaganja.\n(a) Strana ulaganja neće biti nacionalizovana, eksproprisana ili rekvirirana, te podvrgnuta merama sa sličnim posledicama izuzev u javnom interesu i u skladu sa važećima zakonima i podzakonskim aktima i uz plaćanja primerene naknade.\n(b) Takva će se nadoknada smatrati primerenom ako je adekvatna, efektivna i brza.\n(c) Razrada standarda za nadoknadu u slučaju nacionalizacije, eksproprijacije, rekvizicije ili sličnih mera koje se pominju u stavu (a) ovoga člana biće u skladu s međunarodnim standardima i biće propisani u podzakonskim aktima iz člana 21. ovoga zakona.\nIV - REŠAVANjE SPOROVA\nSporovi vezani za strana ulaganja rešavaće se u nadležnim sudovima u Bosni i Hercegovini, osim ako se zainteresovane strane ne ugovore neku drugu proceduru kojom će se ti sporovi rešavati, uključujući ali i ne ograničavajući se na domaće ili međunarodno mirenje ili arbitražu.\nV - PRELAZNE I ZAVRŠNE ODREDBE\n(a) Ovaj zakon stupa na snagu osmoga dana od datuma njegovog objavljivanja u "Službenom glasniku BiH".\n(b) Službena glasila Entiteta će istovremeno objaviti ovaj zakon.\n(a) Na dan stupanja na snagu ovoga zakona, odredbe zakona i propisa koji se odnose na direktna strana ulaganja u Bosni i Hercegovini, a koje su suprotne ili nisu u saglasnosti sa ovim zakonom će prestati da važe bez povrede prava i povlastica koje su stranim ulagačima data i obaveza koje su im nametnute po osnovu ranijih zakona i propisa.\nPrava i povlastice dati stranim ulagačima i obaveze koje proizilaze iz ovoga zakona ne mogu se ukinuti niti poništiti stupanjem naknadno donesenih zakona i podzakonskih akata na snagu. Ukoliko su takvi naknadno doneseni zakoni podzakonski akti povoljniji za strane ulagače, oni imaju pravo da biraju režim koji će biti merodavan za njihovo ulaganje.\nBosna i Hercegovina i Entiteti će, u područjima svoje odgovarajuće nadležnosti, doneti podzakonska akta koja se odnose na provedbu ovoga zakona u roku od 60 dana od dana stupanja ovoga zakona na snagu. Ti podzakonski akti će biti objavljeni u "Službenom glasniku BiH" i sužbenim glasilima Entiteta, a stupiće na snagu osmoga dana od dana njihovog objavljivanja u navedenim službenim glasilima.\nEntiteti i Brčko Distrikt Bosne i Hercegovine su odgovorni svaki na svojoj teritoriji za provedbu ovoga zakona.\nBosna i Hercegovina, entiteti i Brčko Distrikt Bosne i Hercegovine moraju u potpunosti sarađivati da bi se ostvarili ciljevi politike utvrđeni ovim zakonom i poduzimati sve mere da obezbede ispunjenje obaveza koje proizlaze iz ovoga zakona.\nU slučaju sukoba, odredbe međunarodnih sporazuma i ugovora u kojima Bosna Hercegovina predstavlja jednu od strana imaju jaču pravnu snagu od odredaba ovoga zakona.\nZakona o politici direktnih stranih ulaganja u Bosni i Hercegovini\n("Sl. glasnik BiH", br. 13/2003)\nOvaj zakon stupa na snagu osmog dana od dana objavljivanja u "Službenom glasniku BiH", a objaviće se u službenim glasilima entiteta i "Službenom glasniku Brčko Distrikta".\n("Sl. glasnik BiH", br. 48/2010)\nDo ostvarivanja tehničkih uslova za uspostavljanje elektronskog sistema razmjene informacija nadležni registracioni sudovi će Ministarstvu spoljne trgovine i ekonomskih odnosa BiH dostavljati kopiju Rješenja o upisu poslovnog subjekta u sudski registar privrednog društva sa elementom stranog ulaganja.\nPrava i povlastice dati stranim ulagačima i obaveze koje proizlaze iz ovog zakona ne mogu se ukinuti niti poništiti stupanjem na snagu naknadno donesenih zakona i podzakonskih akata.\n("Sl. glasnik BiH", br. 22/2015)


Aktuelnosti – Stranica 3 – JP BH Pošta\nObavještenje za korisnike u povodu neradnog dana za Kurban- bajram\nObavještavamo korisnike da je u „JP BH POŠTA” d.o.o. Sarajevo povodom vjerskog praznika Kurban- bajrama, utorak, 20. juli 2021. godine, neradni dan. To će prouzrokovati kašnjenje prilikom preuzimanja i uručenja…\nBH Pošta završila isplatu junskih penzija\nBH Pošta isplatila je junske penzije svim korisnicima koji svoje penzije primaju putem BH Pošte. Isplata penzija za mjesec juni na kućnim vratima penzionera, koji su nam ukazali svoje povjerenje,…\nPromocija usluga BH Pošte: Pridružite nam se i osvojite vrijedne nagrade!\nBH Pošta, kao najveći javni poštanski operater u našoj državi, organizuje veliku ljetnu promociju svojih usluga u sedam gradova širom Bosne i Hercegovine. Promocije će biti organizovane na otvorenom, na…


Postoji mogućnost preispitivanja mera za frizerske, kozmetičke salone i slične uslužne delatnosti koje, u skladu s donetim epidemiloškim merama za ovu sedmicu, od jutros ne rade, izjavio je epidemiolog Predrag Kon.\nKako je naveo, britanska varijanta koronavirusa do te mere je izmenjena da ima veću sposobnost prenošenja i izazivanja ozbiljnijih oboljenja.\nKon je, televiziji Pink rekao da je odluka o prebacivanju đaka od petog do osmog razreda osnovne škole na onlajn nastavu doneta na osnovu iskustva drugih zemalja u kojima je britanski soj koronavirusa počeo da se širi i na decu, ukazujući da se virus “spušta na mlađi uzrast”.\nOn je pozvao Agenciju za lekove i medicinska sredstva da kaže građanima o čemu se radi s vakcinom AstraZeneka.\nfrizerski saloni/nove mere/predrag kon/preispitivanje\nBIZLife lista “30 ispod 30”: Ivana Ljušić, marketing menadžer, TC “Rajićeva” (VI...\nMladi Njujorčani od korone masovno beže u Beograd!


Drina bez prava na kiks, Budućnost dočekuje Glasinac – najava fudbalskog vikenda - infoBirač\nFudbaleri Drine igraju u subotu utakmicu osmog kola Lige za opstanak u Prvoj ligi Republike Srpske protiv ekipe Slavije u gostima. Nakon što su osvojili samo bod u posljednja dva kola Zvorničani su se doveli u veoma tešku poziciju da obezbijede prvoligaški status. Oni bi morali da ostvare sve pobjede u posljednja tri kola, što im, možda, opet ne bi bilo dovoljno jer bi zavisili od rezultata drugih ekipa.\nU ostalim utakmicama igraju Tesktilac i Modriča te Sloboda i Sutjeska.\nU Drugoj ligi, grupa Istok Budućnost će u 28. kolu dočekati ekipu Glasinca 2011 sa Sokoca. Guber igra na svom terenu sa Famosom, a Bratstvo iz Bratunca gostuje kod Mladosti iz Rogatice.\nU 28. kolu Regionalne lige, grupa Istok Čelopek je domaćin ekipi Batkovića. Trnovica gostuje kod Partizana iz Donje Trnove, Podrinje kod ekipe Šekovića, a Jedinstvo putuje u Derventu, gdje igra sa domaćom ekipom Birča.\nU Područnoj ligi, grupa Birač igra se 14. kolo koje je bilo odloženo zbog Vasksra. Parovi su: Pecka-Tabanci, Budućnost-Jardan, Lokanj-Jasenica, Borac-Jadar i Branjevo-Polet.\nFudbalerke Drine, nove prvakinje Republike Srpske, igraju u nedjelju utakmicu kupa sa ekipom Sloge iz Kakmuža sa kojom su igrale odlučujuću utakmicu baraža za titulu prvaka. Utakmica se igra u Petrovu.\nJuniori Drine igraju u nedjelju od 17 časova revanš utakmicu baraža za titulu prvaka u Omladinskoj ligi, grupa Sjever B protiv ekipe Modriča Alfa. U prvoj utakmici, prije sedam dana, u Modriči bilo je 1:0 za domaćina pa se juniorima Drine pruža prilika da se plasiraju u finalnu utakmicu se pobjednikom grupe Centar.\nPioniri Drine već su osvojili prvo mjesto u grupi Istok. Oni će za potvrdu titule igrati u subotu od 10 časova u Zvorniku sa ekipom Sloge iz Gornjeg Crnjelova.


Vijeće roditelja Gimnazije „Visoko“ ponovno aktuelizira rješavanje fiskulturne sale – Magazin Plus\nHome/Vijeće roditelja Gimnazije „Visoko“ ponovno aktuelizira rješavanje fiskulturne sale\nVijeće roditelja Gimnazije „Visoko“ ponovno aktuelizira rješavanje fiskulturne sale\nVijeće roditelja Gimnazije Visoko na sastanku održanom 10.12.2014. donijelo je zaključak o ponovnom aktiviranju rješavanja fiskulturne sale ove ustanove.\nFormirana je radna grupa čiji će zadatak biti da u što skorijem periodu učini potrebne korake kako bi se ovaj problem riješio.\nUčenici Gimnazije trenutno časove fizičkog vaspitanja obavljaju u Sali „Partizan“, što zbog udaljenosti od škole predstavlja problem, posebno u zimskom periodu. Osim toga, postojeća fiskulturna sala “Partizan” neuslovna je i u zapuštenom stanju zbog lošeg održavanja, i kao takva predstavlja potencijalni problem za zdravlje učenika.\nProjekat za izgradnju je već urađen, a i sredstva se mogu obezbijediti zahvaljujući donacijama.\nNajveći problem za izgradnju jeste lokacija. Prvobitni plan bio je usmjeren na lokaciju preko puta sadašnje zgrade škole, međutim proširenjem vodozaštitne zone, ova lokacija je postala upitna.\nS druge strane, adekvatna lokacija bi otvorila mogućnost i izgradnje nove školske zgrade, koja je također neophodna, a u sklopu koje bi bila i fiskulturna sala s bazenom.\nUvjereni smo da naša vlast kao i javnost prepoznaju potrebe ove institucije, imajući u vidu broj učenika, te činjenicu da se taj broj konstantno povećava.\nTakođer, ne smijemo zanemariti činjenicu da naša djeca imaju vrlo malo mogućnosti kad je u pitanju fizička aktivnost, te da su tokom školovanja često bili uskraćeni za časove iz ovog predmeta. To neminovno donosi probleme, prije svega u njihovom pravilnom fizičkom razvoju.\nStoga molimo i lokalnu vlast i stanovnike općine Visoko da nam pruže podršku i pomognu u pronalaženju i odobravanju lokacije koja bi bila najbolje rješenje za pružanje uvjeta školovanja budućnosti Visokog.\nVijeće roditelja Gimnazije „Visoko“\nApelaciona komisija utakmicu Radnik-Olimpic registrovala rezultatom 0:3\nRusija pritisnuta uz zid?


Nova pravila oblačenja za učenike Medicinske škole - juGmedia\nTako da od 1. spetembra uske pantalone i mini suknje, majice sa dubokim dekolteom i tankim bratelama, helanke, pa čak i dugi nokti i prenapadna šminka su zabranjeni.\nNIŠ – Medicinska škola „dr Milenko Hadžić“ prva je škola u niškom kraju koja je uvela kodeks oblačenja za svoje učenike.\nOsim za učenike kodeks važi i za nastavnike ali i sve posetioce ove ustanove.\n„Nije predviđeno nošenje uniformi, ali svakako uvodi primerenija i stroža pravila oblačenja, izjavio je Svetislav Mladenović, direktor srednje medicinske škole „dr Milenko Hadžić“.-\nTako da od 1. septembra uske pantalone i mini suknje, majice sa dubokim dekolteom i tankim bratelama, helanke, pa čak i dugi nokti i prenapadna šminka su zabranjeni. Kako navode u Upravi Medicinske škole, razlog za ovu „novinu“ je taj što škola treba osim obrazovne da ima i vaspitnu ulogu, i da mladi ljudi koji se školuju za obavljanje humanog poziva- medicinom, moraju pristojno da izgledaju kako nalažu pravila ustanove.\n„Takođe nećemo dozvoliti da nose odeću sa navijačkim obeležjima ili uvredljivim natpisima po bilo kom osnovu, a sva ova pravila važe i za nas zaposlene, jer mi prvi treba da damo toj omladini primer ponšanja, pojašnjava direktor.\nKada učenik prekrši kodeks, prvi put će biti samo opomenut, a ako se greška ponovi, biće mu naloženo da se vrati kući, presvuče i dođe opet na nastavu, a ukoliko propusti čas, dobiće i neopravdani, a roditelji će svakako biti obavešteni.\nNastavljaju se radovi na dalekovodu\nLEBANE - Radovi na dalekovodu biće nastavljeni u ponedeljak i u donjem delu opštine pa će to dovesti i do trenutnog prekida električne energije u…


Dva miliona evra za ukrase Malog i Vesića - NOVA stranka\nDva miliona evra za ukrase Malog i Vesića\n07.11.2017 Press služba 0\nSvi Beograđani, a i posetioci našeg grada, u prilici su da u poslednje vreme budu svedoci većem broju abnormalnih pojava. Pojava koje bi, ako bi ih izmestili iz konteksta života dvomilionske metropole koja grca u infrastrukturnim problemima i kuburi sa manjkom finansija, možda mogle da se podvedu pod manje-više simpatične ili „interesantne“ scenografske poduhvate.\nNajaktuelnija abnormalna pojava je iznajmljivanje novogodišnje rasvete, na tenderu čije uslove je, gle čuda, mogao da ispuni samo jedan ponuđač. Naime, u uslovima tendera priložene su fotografije ukrasa identičnih onima koje poseduje samo jedna firma, i to ona koja već nekoliko godina unazad snadbeva grad novogodišnjim osvetljenjem. Iznos koji se plaća za ovu namenu se iz godine u godinu povećava nesrazmerno površini okićenih ulica i trgova u Beogradu. Tako smo od iznosa od 30 miliona dinara od pre nekoliko godina, došli do vrtoglavih 200 miliona dinara za ovu godinu. Pritom, postoje dodatna ulaganja po ugovoru o održavanju i remontu u iznosu od 15-ak miliona dinara. Na sve ovo, imamo i besmisleno kićenje grada u septembru i oktobru, što znači da iznajmljivanje novogodišnjeg osvetljenja građani Beograda plaćaju od oktobra do marta, kako je najavljeno i predviđeno planom gradske uprave. Praktično punih pet meseci, ako ne i više, umesto mesec i po ili dva meseca koliko ima smisla i koliko su svi gradovi u civilizovanom svetu okićeni novogodišnjom rasvetom. Navodni efekti o kojima pričaju čelnici Beograda nemaju apsolutno nikakve veze sa realnošću, niti su opravdani ako pogledamo statističke pokazatelje na koje se oni pozivaju o nekakvom porastu turista i potrošnje tokom zimskih meseci. Već nam je poznata čuvena anegdota gradonačenika Malog sa „Bugarima i milionima koje će potrošiti“. Ne znam da li je to lapsus u njegovom slučaju ili frojdovska omaška imajući u vidu njegove veze sa Bugarskom i nekretninama.\nNa gore pomenute troškove treba uračunati i troškove struje koji, prema navodima do kojih smo došli, na dnevnom nivou iznose oko 80.000 dinara. Kada to pomnožimo sa petomesečnim periodom tokom kojeg je planirano da osvetljenje bude uključeno, dolazimo do cifre od 12 miliona dinara. U zbiru sa prethodno pomenutih 215 miliona dinara, petomesečne bahanalije sa osvetljenjem koštaće nas skoro dva miliona evra! Ovo je nastavak besmislenog, bahatog i na kraju krajeva kriminalnog bacanja novca svih nas Beograđana ali i ostalih građana Srbije, pošto se za ove egzibicije rebelansom izdvajaju i dodatna sredstva kroz intervecije iz republičkog budžeta.\nDa paradoks bude još veći, rebalansom budžeta grada predviđeno je da se za finansiranje kulturnih manifestacija u Beogradu bude izdvojeno 179.254.600 dinara. To je manje od cene koja će biti plaćena za novogodišnju rasvetu. Najveći deo otići će na finansiranje dočeka Nove godine - 72.880.000, što je više od ukupnog izdvajanja za BITEF, BEMUS, FEST I BELEF.\nBudući da je aktuelna gradska vlast troškove novogodišnje rasvete maltene udesetostručila u odnosu na period od pre pet-šest godina, legitimno je upitati da li je toliko nesposobna pa ne zna ni osnove efektivnog trošenja budžeta, ili je pak posredi „izvlačenje“ novca iz gradske kase i prebacivanje na račun „povlašćenih“ firmi bliskih režimu. Kakav god da je odgovor, takvoj praksi mora se stati na put, a beogradski izbori prva su prilika za to. Gradska vlast u kojoj će učestvovati Nova stranka neće smeti ovako da se bahati rasipanjem para građana. Prioriteti moraju da se znaju, a u Beogradu je, nažalost, isuviše mnogo problema na čije se rešavanje novac može upotrebiti daleko svrsishodnije no na iracionalno višemesečno pred/postnovogodišnje kićenje.\nAleksandar Stanković, zamenik predsednika Nove stranke\nPrethodna vest\tEleković u Školi demokratije Otvorenog parlamenta Sledeća vest\tRakić Vodinelić u Pressingu: Serviraju nam atrakcije, a od njih se ne živi


Tri puta su Crveni dolazili do prednosti, a konačan rezultat postavio je Lo Selso autogolom u 86. minutu.\nIpak, heroj je bio Origi... No, da počnemo ovako: Pogodak u 13. minutu bio je delo Virdžila van Dajka, da bi svega sedam minuta kasnije izjednačio Kristijan Atsu.\nMohamed Salah postavio je konačan rezultat prvog poluvremena pogotkom u 28, na asistenciju Aleksander-Arnolda.\nRondon je na "Sent Džejms Parku" doneo dugo čekano izjednačenje, a onda je u 70. došlo do teške povrede najboljeg člana Liverpula.\nSalah je nakon sudara sa golmanom Dubravkom iznet na nosilima, navijači su ga ispratili aplauzima, a zabrinuta lica gostujućih pristalica dovoljno su rekla, naročito što je naredne nedelje revanš polufinala Lige šampiona sa Barselonom.\nEgipćanina je zamenio Origi kome je Šaćiri u tom odlučujućem 86. minutu ubacio dubinsku loptu.\nVisoki centarfor je zasmetao Lo Selsu u skoku, a defanzivac Njukasla nepomičan uspeo da u toku čuvanja protivnika udari loptu glavom i smesti je u sopstvenu mrežu.\nGlavni arbitar je zbog prekida produžio duel čak osam minuta, ali do izjednačenja nije došlo iako je Njukasl nešto više pritiskao i tražio bod do poslednje sekunde.\nLiverpul je sada prvi na tabeli sa 94 boda, dva više od Sitija kome tek predstoji meč sa Lesterom u ponedeljak.\nOstalo je još jedno kolo Premijer lige koje će nam odgonetnuti ko je šampion Engleske.\n(Atsu 20, Rondon 54 - Van Dajk 13, Salah 28, Lo Selso ag. 86)